Ritual Malam Untuk Wajah Yang Lebih Segar Apabila Bangun, Hanya Dengan Beberapa Langkah!

Bangun pagi dengan kulit yang sihat dan berseri semestinya menjadi idaman semua orang termasuk anda kan? Tetapi pada hakikatnya, wajah pagi anda kelihatan sembab dan kusam. Terdapat beberapa sebab untuk ini, seperti kurang tidur atau masalah dengan tandas malamnya. Mungkin juga dari makanan dan minuman yang anda makan sebelum tidur.

Walau apa pun sebabnya, terdapat beberapa cara untuk mengurangkan penampilan muka yang bengkak apabila anda bangun tidur.

Muka bengkak pada waktu pagi boleh disebabkan oleh pengekalan air dalam badan atau dehidrasi. Oleh itu, adalah perlu untuk minum lebih banyak air untuk menghilangkan penahanan air dari badan dan mengelakkan dehidrasi untuk mengelakkan muka bengkak.

Bagaimanakah anda tahu jika badan anda mengalami dehidrasi dan mengambil air yang mencukupi yang diperlukan? Perhatikan warna air kencing yang anda keluarkan semasa anda membuang air kecil.

Jika air kencing anda kelihatan kuning terang atau oren, ia adalah petanda badan anda mengalami dehidrasi. Apabila warna air kencing anda kelihatan hampir lutsinar, itu adalah tanda anda telah memenuhi keperluan air badan anda. Jangan tunggu awak dahaga baru nak minum air juga, Bela. Kerana dahaga adalah tanda anda mengalami dehidrasi.

Jika anda sudah biasa makan makanan masin sebelum tidur, mungkin sebab itu anda selalu bangun dengan muka bengkak dan merah. Malah, garam menarik banyak cecair dan boleh membuat muka anda kelihatan gebu.

Jadi cubalah untuk menjauhkan diri daripada makanan masin atau sangat masin sebelum tidur. Jika anda memutuskan untuk snek, pilih makanan rendah natrium dan minum banyak air untuk memastikan badan anda seimbang.

Sebenarnya, tidur dengan kepala di atas bantal boleh mengurangkan penampilan muka gebu di pagi hari tau. Menurut pakar, kedudukan kepala yang lebih tinggi ketika tidur boleh meningkatkan peredaran limfa dan darah bagi mengurangkan bengkak di sekeliling mata. Jadi jika anda tidak pernah menggunakan bantal sebelum ini, cuba tidur dengan 1 atau 2 bantal yang selesa.

Jika anda mempunyai “De-puffing face mask” anda boleh membeli satu dan memasukkannya ke dalam rutin malam anda, Bela. Ini kerana topeng muka ini mengandungi antioksidan dan anti-radang yang membantu mengurangkan kemerahan dan keradangan semasa anda tidur. Dengan cara ini anda bangun dengan wajah yang segar.

Jika tidak mempunyai mask sedemikian, anda boleh mencari produk rawatan lain yang mengandungi kafein secara alternatif.Kandungan kafein dipercayai dapat membantu mengurangkan bengkak muka.

Adakah anda sudah cukup tidur atau menggunakan produk penjagaan muka yang sesuai dengan kulit anda tetapi muka anda masih kelihatan merah dan bengkak pada waktu pagi? Mungkin ada perkara dalam persekitaran anda yang menyebabkan reaksi alahan pada kulit anda. Jadi sudah tiba masanya untuk mengetahui apa yang menyebabkan alahan anda dan membersihkan bilik anda!

Anda juga boleh menggantikan beberapa item di dalam bilik anda dengan item hypoallergenic seperti: B. Bantal hipoalergenik.Oleh itu, habuk tidak menyebabkan alahan pada kulit anda semasa anda tidur. Jika anda mempunyai haiwan di rumah, anda mungkin mahu cuba untuk tidak tidur dengan haiwan peliharaan anda atau membawanya keluar dari bilik pada waktu malam. Bagaimana anda boleh tidur dengan tingkap terbuka? Cuba tutupnya untuk mengelakkan alergen daripada bertindak balas pada kulit anda.

Sesetengah orang mungkin tidak menyedari mereka bangun dengan muka yang lebih bengkak daripada biasa. Sesetengah orang menyedarinya tetapi mengabaikannya, percaya bahawa bengkak akan berkurangan dari masa ke masa. Tetapi jika anda berasa terganggu dan ingin bangun dengan wajah segar, cuba ritual dan petua ini. Kemudian anda akan melihat perbezaan pada waktu pagi.


Selamatkan Lembu Tenggelam Banjir, Peribadi Ustaz Ebit Lew Buka Mata Netizen!

Berikutan hujan lebat berterusan pada musim tengkujuh kebelakangan ini, mengakibatkan beberapa negeri seperti Johor, Pahang, Negeri Sembilan, Sabah dan Melaka.

Sehubungan itu, pelbagai Pertubuhan Kerajaan mahupun Pertubuhan Bukan Kerajaan (NGO) yang turun padang menyalurkan bantuan kepada mangsa-mangsa yang terkesan dengan musibah banjir itu.

Namun, disebalik misi menyelamat yang selalu kita dengar, kali ini sedikit berbeza apabila figura hebat yang tidak pernah jemu menghulurkan bantuan pada yang memerlukan, Ustaz Ebit Lew bukan sahaja menyantuni mangsa banjir, malah turut menyelamatkan haiwan ketika misi bencana berkenaan.

Perkara berkenaan menjadi sorotan ramai dan berjaya membuka mata masyarakat apabila sebuah video yang dimuatnaik di aplikasi TikTok itu tular.

Menerusi hantaran video berdurasi 58 saat itu memaparkan Ustaz Ebit, yang sedang menaiki bot bersama dua lelaki lain.

Hijabista difahamkan mereka sedang melakukan tinjauan banjir di sekitar Segamat pada ketika itu, sebelum terlihat seekor lembu yang hampir lemas dibawa arus deras banjir dan bertindak menyelamatkan haiwan malang itu dengan menggunakan tali, dan menarik lembu berkenaan ke kawasan yang lebih selamat

Hijabista sempat menjengah ke ruangan komen pada hantaran itu, untjluk melihat respon dan maklumbalas wargamaya sebaik sahaja melihat insiden menyayat hati.

Rata-rata netizen akui tersentuh dan terharu akan kemuliaan hati dan sifat Ustaz Ebit yang membantu setiap makhluk di muka bumi yang ditimpa kesusahan.

Malah, ada segelintir wargamaya yang menyifatkan haiwan berkenaan bakal menjadi saksi di akhirat terhadap perilaku Ustaz Ebit yang mulia itu dan menjadi asbab baginya untuk lebih mudah menggapai syurga Allah.

Sekadar info, daerah Segamat ketika ini merupakan daerah yang mencatatkan jumlah mangsa banjir tertinggi di Johor dengan merekodkan seramai 12,258 mangsa daripada 3,511 keluarga.

Oleh itu, Hijabista berharap dan mendoakan semua mangsa banjir dapat diselamatkan dan mempunyai bantuan berupa keperluan makanan asas yang mencukupi untuk meneruskan keberlangsungan hidup sebelum ditempatkan di Pusat Pemindahan Sementara (PPS) agar keselamatan lebih terjamin.


Detoks Dengan Air Rebusan Jintan Manis, Perut Rasa Ringan & Yang Penting ‘Membuang’ Pun Lawas

Pengambilan pelbagai jenis makanan dalam diet harian memerlukan kita melakukan detoks. Ia bertujuan membersihkan sisa toksin yang terkandung dalam badan yang menjadi punca tubuh rasa lesu dan tidak bermaya.

Ia bukan sahaja mengganggu kesihatan badan malah kehadiran toksik atau racun juga menyebabkan kulit jadi bermasalah. Antara masalah kulit yang sering dialami ialah kulit kusam dan berjerawat.

DETOKS DENGAN AIR REBUSAN JINTAN MANIS

Hari tu sebulan Mala rasa tak sedap perut. Rasa berangin sangat. Macam-macam petua ala cuba. Sampailah jumpa tip ni, air rebusan jintan manis. Rupanya banyak manfaat. Yang paling best, air ni adalah detoks untuk cuci usus kita.

Jintan manis ini herba yang tinggi serat. Bila minum dengan cara yang betul, akan menjadi seperti julab untuk cuci usus kecil dan besar secara sederhana. Jangan risau tau, tak buat cirit birit. Membuang macam biasa cuma lebih lancar dan teratur.

Mala kongsi cara buat dibawah:

1 sudu jintan manis
1 gelas air

Rebus saja jintan manis dengan air hingga mendidih. Jintan manis akan turun ke bawah, maksudnya dah siap. Minum masa air suam. Amalkan setiap hari. Memang akan rasa perubahannya.

Manfaat lain air rebusan jintan manis ini:
*Atasi kembung perut dan gastrik
*Kawal kolestrol
*Hilangkan bengkak di sendi
*Mengatasi gemuk air
*Tambah susu ibu
*Melancarkan haid

Jom amalkan setiap hari. Guna bahan dapur saja pun dapat sihat secara alami. Yang penting kena konsiten.

HIJABISTA: Detoks tubuh kita bagi membuang segala toksin yang ada dalam tubuh. Apabila dalaman sihat maka kulit pun jadi berseri.


Amalan Yang Di Syorkan Supaya Dapat ‘Fast Lane’ Ke Syurga, Ikuti Topik Ini

Sudah tentu ramai yang inginkan syurga buat perhentian buat kehidupan yang abadi. Meski pun, hidup ini iman naik dan juga turun, tetap kita ingin ada singgahsana di syurga nanti.

Jadi terdapat amalan yang boleh kita ‘book‘ tempat di syurga, bahkan boleh di amalkan dalam kehidupan seharian. InsyaAllah, ganjaran yang lumayan menanti suatu hari nanti buat anda.

Kita pasti telah dengar banyak kisah-kisah serta tauladan yang di nukilkan melalui hadis, sudah tentu kita sudah tahu Allah SWT telah menyebut nama-nama yang terjamin syurga buat mereka. Salah satunya sudah tentu Baginda Rasulullah SAW.

Ada juga individu-individu yang telah di nyatakan dengan jelas oleh Allah SWT dan Rasullah SAW jaminan syurga buat mereka. Antaranya adalah empat khalifah utama dalam Islam yakni Saidina Abu Bakar, Saidina Umar bin Al-Khattab, Saidina Ali dan Saidina Uthman. Malah selain dari itu, Talhah bin Ubaidillah yakni sahabat Nabi SAW yang telah tercedera teruk ketika perang Uhud juga tergolong dalam kalangan jaminan syurga.

Jangan anda khuatir, jaminan syurga bukanlah terhad hanya untuk nama-nama individu yang di sebut oleh Allah SWT serta Baginda SAW, malah anda juga boleh menempah nama di sana. Ada beberapa amalan yang telah di nyata dengan jelas untuk memberi anda peluan ‘book‘ tempat di syurga! Antaranya:

Daripada Abu Umamah RA, Rasulullah SAW pernah bersabda:

“Aku akan menjamin rumah di tepi syurga bagi seseorang yang meninggalkan perdebatan meskipun dia berada dalam kebenaran. Aku juga menjamin rumah di tengah syurga bagi seseorang yang meninggalkan kedustaan meskipun bersifat gurau. Dan aku juga menjamin rumah di syurga yang paling tinggi bagi seseorang yang berakhlak baik.” [(HR Abu Daud No: 4800) Status Hadis Hasan]

Apa yang di maksudkan adalah kebanyakan orang yang berdebat ini ingin mempertahankan dirinya di pihak yang benar. Manakala, bagi kata yang mengata pula kadang-kala berselindung di sebalik alasan yang banyak. Jadi hal begitu, ketiga amalan yang di sebut jelas tampak ringkas, tetapi memerlukan keteguhan diri dan juga iman.

Ibnu Abbas RA.anhuma pernah berkata:

“Barangsiapa yang memelihara anak yatim dan memberinya makan dan minum nescaya Allah akan memasukkannya ke dalam syurga kecuali jika dia melakukan dosa yang tidak dapat diampuni.” (HR Tirmidzi – 1840)

Seperti yang kita sedia maklum, anak-anak yatim adalah salah satu golongan yang harus kita lindungi, jaga, dan mengasihani mereka kerana tiada lagi tempat bergantung untuk mereka. Ibu dan bapa sudah tiada, jadi sebagai orang sekeliling, kita harus bantu pelihara mereka.

Pernah di nyatakan secara jelas jaminan ini melalui satu hadis yang panjang berkenaan golongan yang akan memasuki syurga tanpa di hisab. Potongan hadis tersebut seprti yang di nyatakan di bawah:

“…Baginda keluar dari rumahnya dan bersabda : Orang yang akan masuk syurga tanpa hisab adalah mereka yang tidak meminta jampi, tidak menilik nasib, tidak mencederakan dirinya dan sentiasa bertawakal kepada Tuhan.” [Riwayat Al-Bukhari (6472)]

Melihat potongan hadis itu, siapa sahaja tidak mahu jika boleh poton queue  untuk ke syurga! Allah SWT maha mengetahui dan mengasihani, semua perkara-perkara yang di nyatakan di atas telah menjadi satu cabaran hebat buat umat manusia dalam keadaan hidup yang penuh pancaroba.

Tiada guna jika menggunakan jin, jampi, dan juga tangkal untuk berjaya. Kesusahan yang kita lalui pasti akan mendatangkan hasil. Allah SWT juga gemar akan mereka yang bersusah payah untuk mendapatkan ganjaran. Usaha dan teruskan usaha dalam membuat amal ibadah supaya dapat di berkati Allah WT.


Amalkan Zikir-Zikir Ini Bagi Mudah Membuka Pintu Rezeki. InsyaAllah

Berzikir merupakan salah satu cara untuk kita mendekatkan diri kepada Allah. Bukan hanya menambah pahala, malah boleh membuka pelbagai pintu rezeki untuk kita hambaNya yang tidak punya apa-apa ini.

Buat mereka yang masih bertatih untuk mengamalkan zikir, tidak mengapa kerana masih belum terlambat untuk mengamalkannya. Kita hanya menjadi insan yang rugi jika kita tahu manfaatnya namun masih buat tak tahu.

Amalkanlah zikir ini dalam kehidupan seharian.

1. La Hawla Wala Quwwata Illa Billah
2. La Ilaha Ilallah Al Malikul Haqqul Mubin
3. Subhanallahi Wabihamdihi Subhanallahil’ Adziim
4. Surah Al Ikhlas
5. Surah Al Waqiah
6. Banyakkan Selawat Nabi
7. Beristighfar

Sama-samalah kita beramal dan memperbanyakkan amalan. InsyaAllah…


“Dulu Sentiasa Rasa Tak Cukup!” – Haris ‘Buka Mata’ Neelofa Tentang Konsep Syukur Dan Rezeki Dalam Islam

Siapa tak kenal dengan usahawan selebriti popular, Noor Neelofa Mohd Noor (Lofa) yang juga isteri kepada pendakwah bebas Haris Ismail.

Baru-baru ini Neelofa telah berkongsi bagaimana suaminya telah berjaya mengubah perspektif dirinya tentang ‘konsep rezeki’ dalam Islam.

Perkara berkenaan dimaklumkan Lofa ketika membuat siaran langsung di laman Tik Tok bersama pelakon jelita, Puteri Sarah Liyana.

Jelas Lofa sebelum ini dia terlepas pandang, konsep bersyukur walaupun telah dikurniakan banyak rezeki oleh Allah. Malah dia sentiasa merasa kekurangan dan tidak mencukupi dengan apa yang diperolehinya.

“Saya sangat faham, terutamanya bila awak kata dulu dapat banyak tapi tak pernah rasa cukup.

“Tapi saya banyak belajar selepas berkahwin daripada suami saya. Dia banyak sedarkan saya tentang aspek kesyukuran.

“Family saya menjadi saksi daripada saya tiada apa-apa sehinggalah saya berada di tahap ini. Bila ada orang baru masuk dalam hidup saya, daripada sudut pandangan dia pandang saya berbeza,” ujarnya.

Selain itu, Lofa turut berkongsikan kepada Sarah, bagaimana Haris berjaya mengubah persepsi dirinya melihat konsep rezeki dan kesyukuran dalam Islam walaupun menerima rezeki hanya sebesar zarah sahaja.

“Dia (Haris) selalu cakap dekat saya untuk banyak bersyukur sebab apa yang Allah bagi pada saya, tak sebanyak macam Allah beri pada orang lain. Contohnya, orang-orang yang minat dan sokong saya, sentiasa mendoakan awak dan itu adalah salah satu bentuk rezeki juga.

Malah, Lofa akui kerana dibesarkan dalam keluarga yang sentiasa mendapat perhatian dan ‘spotlight’ dari peminat, cara dirinya melihat konsep rezeki dahulu agak berbeza berbanding sekarang.

Jelasnya, ketika itu, dia sentiasa merasa mahukan sesuatu lagi dan lagi dan tak pernah merasa cukup.

Ujarnya lagi, ini sangat berbeza dengan perilaku Haris yang sangat menghargai sekecil-kecil pemberian yang diterima dari sesiapa pun.

“Haris ni benda paling kecil yang dia dapat pun dia sangat bersyukur dan hargainya. Pada saya perkara tu sangat mudah dan biasa.

“Tapi apabila dia zahirkan benda tu dengan penuh rasa bahagia dan syukur terhadap satu perkara, jadi lama-lama saya sedar mungkin inilah apa yang orang lain akan rasa apabila terima sesuatu,” dedah Lofa.

Justeru daripada perilaku Haris ini, Lofa akui dia dapat belajar banyak perkara melibatkan rezeki dan mengapa kita perlu bersyukur terhadap setiap sesuatu yang diberikan Allah di dalam kehidupan kita.

“Secara tak langsung saya banyak belajar cara untuk munasabah dan fikir semula.

“Katakanlah kalau Allah bagi kita rezeki yang besar, duit yang tak pernah putus, rumah berpuluh biji tapi semua itu belum janji kebahagiaan.

“Kebahagiaan akan datang daripada keberkatan dalam punca rezeki dan sifat yang ada rasa syukur,” jelasnya.

Untuk Rekod, pada 27 Mac 2021, Neelofa telah mengakhiri zaman bujang bersama jejaka pikihan hatinya, pendakwah bebas yang juga pelakon, PU Riz di Hotel Grand Hyatt Kuala Lumpur.

Pasangan merpati dua sejoli itu, kemudian dikurniakan seorang cahaya mata lelaki, Muhammad Bilal yang dilahirkan pada 29 Januari 2022 sebagai penyeri hidup dan pengikat kasih sayang antara Neelofa dan Haris Ismail.


Betul Ke Selepas Seminggu Penglihatan Semakin Tajam? Campur Madu Dengan Beberapa Bahan, Penawar Untuk Rabun! Tak Perlu Pakai Kaca Mata Lagi Selepas Ni.

Pernahkah anda merasakan keletihan pada mata sesudah duduk berjam-jam di depan komputer? Faktanya, bila anda sering bekerja di depan monitor komputer selama berjam-jam setiap hari, bermain game, atau menonton tv, mata anda akan lebih rentan pada kerosakan.

Saat saraf optik anda mengalami masalah, pandangan berisiko lebih buruk. Bila dilewatkan, keadaan pandangan dapat menurun, termasuk mengalami miopi (rabun dekat) atau hypermetropia (rabun jauh).

Ada pula masalah lain pada mata seperti mata kering, mata gatal, serta kemerahan, karena saraf mata yang tegang. Jadi, sangat perlu melindungi mata supaya terhindar dari penyakit berisiko spesifik pada mata.

Untuk menolong memulihkan kesihatan mata, cuba racikan bahan alami ini yang boleh anda buat sendiri dirumah. Tidak cuma menyembuhkan masalah pada mata, racikan ini dipercaya boleh meningkatkan kualiti pandangan mata.

Bahan:

• dua sudu makan minyak biji rami (linseed oil),

• satu sudu makan madu,

• satu sudu makan air lemon.

Gabungan minyak biji rami, madu, serta lemon mempunyai kekuatan menyihatkan optik anda dari dalam. Disamping itu, kombinasi ini berperanan merangsang beberapa sel mata supaya tetap terlumasi dan terhindar dari kekeringan serta iritasi mata.

Ubat dari bahan alami ini boleh menolong memelihara kesihatan mata apabila diminum dengan teratur. Tetapi, perlu diingat, bila anda tetap memakai komputer serta gadget elektronik visual secara berlebihan, khasiatnya juga tidak akan memaksimumkan keberkesanannya.


Awas 14 Amaran Awal Tanda Gula Dalam Darah Anda Tinggi. Ini Panduan Makanan Jaga Paras Gula.

Mengawal paras gula darah  sangat penting, seperti mengiktiraf gejala paras gula darah tinggi. Mereka mudah mengenal pasti dan harus dirawat dengan segera, kerana ia boleh membahayakan kesihatan jika tidak dirawat.

Gejala yang datang mungkin berbeza-beza bergantung pada banyak faktor, tetapi hari ini admin akan menunjukkan kepada anda gejala-gejala paling tinggi paras gula darah tinggi yang perlu anda beri tumpuan.

Hyperglycemia berkembang apabila badan tidak dapat menghasilkan insulin yang mencukupi atau tidak boleh menggunakannya dengan betul. Insulin adalah hormon yang membantu glukosa daripada makanan memasuki sel-sel badan di mana ia digunakan sebagai tenaga.

Walau bagaimanapun, jika anda mengalami kekurangan insulin, glukosa tidak boleh diserap ke dalam aliran darah. Jika ini berlaku untuk tempoh yang berpanjangan, beberapa bahagian badan seperti buah pinggang, saluran darah, saraf dan mata boleh rosak secara kekal.

• Tidak aktif fizikal

• Keletihan

• Selesema biasa

• Dehidrasi

• Makan yang berlebihan

Penggunaan steroid yang berlebihan. Peningkatan paras gula darah tidak bermakna menghidap kencing manis dan mereka mungkin satu gejala penyakit. Orang yang menderita diabetes mungkin tidak mengalami banyak gejala, tetapi ini adalah yang menunjukkan paras gula darah tinggi:

• Kencing yang kerap,terutamanya semalaman

• Penglihatan kabur

• Mulut kering

• Dahaga

• Impotensi

• Kesukaran memberi tumpuan

• Penyembuhan luka dan luka perlahan

• Jangkitan berulang

• Masalah penghadaman

• Meningkatkan selera makan

• Masalah saraf

• Kulit kering dan gatal

• Kelebihan lemak perut dan berat badan.

Untuk mengawal paras gula darah, sangat penting untuk mengetahui apa makanan yang boleh dimakan. Makanan dengan indeks glisemik tinggi harus dielakkan. Glisemik Indek adalah skala yang menunjukkan jumlah karbohidrat dalam makanan yang dapat meningkatkan kadar gula darah. Semakin tinggi jumlahnya, semakin besar risiko paras gula darah tinggi. Bilangannya berkisar dari 0-100 – makanan antara 0 dan 54 dianggap makanan glisemik rendah.

• 1 telur: 6
• Cawan brokoli: 10
• Cawan hummus: 6
• Cawan kacang: 15
• Cawan kacang mete: 22
• Cawan ceri: 22
• Cawan yogurt: 23
• Bawang sederhana bersaiz: 10
• Epal bersaiz sederhana: 38
• 1 sosej Turki: 28
• Cawan spageti: 42
• Cawan anggur hijau: 46
• Cawan kacang: 54     220 gr.
• Jus tomato: 38     220 gr.
• Jus nanas: 46
• 1 lobak merah: 47
• 1 oren: 48
• 1 grapefruit: 50
• 1 pisang: 52

• Cawan beras merah: 55
• 1 hidangan mac’n’cheese: 64
• Satu sudu madu: 55
• Cawan oat: 55
• Cawan beras putih: 64

• 2 cawan popcorn: 70
• Kek beras: 76
• Satu keping roti putih: 70
• 1 donat: 76
• Kentang bakar bersaiz sederhana: 85
• 1 bahagian kepingan jagung: 92     50 gr.
• glukosa: 100

Diet anda boleh menjejaskan kesihatan anda secara umum, jadi jika anda mengalami sebarang gejala hyperglycemia, anda perlu mengubah tabiat anda sebelum masalah utama berlaku.

Sumber: http://viral09.net


10 Barisan Selebriti Berhijab Ini Curi Perhatian Umum Di Pentas Fesyen KLFW.

Sudah tiba masanya untuk melangkah keluar dengan bergaya di Kuala Lumpur Fashion Week (KLFW) 2021. Baru berlangsung dari 1 November hingga 7 November 2021 lalu, namun apa yang mencuri tumpuan umun gaya selebriti  berhijab yang menghadiri majis secara fizikal itu bermula 4 November hingga 7 November di Pavilion Kuala Lumpur.

Peragaan 48 koleksi sedia pakai pereka tempatan secara digital dan fizikal ini dipersembahkan oleh Lexus Malaysia, Ambank Malaysia dan Samsung Malaysia, meraikan pereka tempatan kami. Apa yang menariknya sepanjang empat hari pertunjukkan pentas fesyen ini, adalah kunjungan selebriti tempatan yang menyokong baik pereka tempatan.

Cukup mencuri perhatian! barisan selebriti berhijab ini tetap anggun bergaya dengan busana dari pereka tempatan. Jom kita lihat siapa yang benar-benar mencuri pandangan anda:

Selebriti tersohor ini sangat sinonim dengan rekaan Rizman Ruzaini, hadir pada malam penutup DS Siti Nurhalliza tetap anggun denga suit hitam putih rekaan Rizman Ruzaini. Susuk tubuh persis zaman remaja DS Siti Nurhalliza ringkas dalam rona hitam dan putih.

Baru sahaja melahirkan cahaya mata kedua, Ummi Nazeera kekal langsing seperti tiada apa-apa perubahan pada susuk tubuhnya. Apa yang menariknya, Ummi tidak keseorang setiap kali menghadirikan diri di pentas fesyen ini. Ditemani suami dan abangnya Nazreem Musa, bagaikan pasangan kembar saling melengkapi.

Penyanyi yang terkenal dengan lagu ‘peluang kedua’ ini tak pernah mengecewakan dari segi penampilan. Setuju tak? Wajah cerianya mencuri tumpuan ramai apabila peranti terbaharu Samsung Galaxy Z Flip3 5G yang sentiasa dibawa sepanjang pentas fesyen ini berlangsung.

Dari hari pertama menyarungkan hijab, bekas finalis Dewi Remaja ini tetap dengan tudung labuh dan pakaian yang cukup selesa dengan imej muslimahnya. Hadir dalam sessi pertunjukkan pereka Alia Bastaman, Izara memilih rona putih dan pastel krim sungguh menjadi inspirasi untuk hijabi tetap bergaya.

Pasti sepanjang melintas pentas KLFW raut wajah siapakah disebalik pelitup muka itu? Ya Fazura penghias muka hadapan majalah Hijabista edisi jawi. Siapa kata tudung bawal tidak boleh digayakan dipentas fesyen? Lihat sahaja pemilik jenama hijab Tudung Fazura ini, ringkas dan tetap bergaya persis patung Barbie versi wanita melayu terakhir. Hadir pada hari pertama dalam pentunjukkan pentas pereka Behati, Fazura tampil dengan busana jingga setuhan traditional dan busana moden pilihannya di pertunjukkan fesyen pereka FiziWoo yang cukup menarik perhatian umum.

Wow! Selalunya kita akan lihat selebriti ini tampil bergaya di pentas juara lagu atau anugerah-anugarah hiburan. Wany tidak lepaskan peluang mewarnai pentas fesyen yang berlangsung sepanjang minggu.

Tampil elegan di malam penutup KLFW, Uyaina Arshad mengayakan busana Rizman Ruzaini serba hitam dengan sentuhan solekan yang padan dengan busana. Menjadi salah satu selebriti yang mengayakan peranti hebat dari Samsung Galaxy Z Fold 3, Uyaina tidak lepaskan peluang merakamkan momen indah ini dengan menggunakan peranti itu.

Hampir tidak mengenali susuk tubuh sifashionista ini, namun gaya hijabnya sinonim dengan penyanyi Rap wanita yang sering memadankan baju kurung. Ya Bungaisme! Padanan warna hijau neon pada pertunjukan pentas pereka Behati, imej yang digayakan padan dengan usianya.

Gemar mengayakan baju ‘oversize’ setelah berhijab, Cikmanggis tampil tanpa trionya ahli kumpulan d’Fam di pentas KLFW 2021.

Sama tapi tak serupa! Ya, kalau dilihat gaya hijabnya pasti ramai menyangka, pendua kakaknya Neelofa. Littlemisskhan hadir di KLFW dengan gaya hijab dan padanan busana Alia Bastaman yang cukup manis.

Bulan ini, Hijabista menghasilkan Majalah Hijabista Edisi Jawi menampilkan Nur Fazura sebagai penghias wajah hadapan. Menariknya, dengan setiap pembelian para pembeli akan menerima dua helai tudung istimewa.


Ainan Tasneem Menunggu Hari Lahirkan Baby Kembar, Kongsi Pengalaman Hamil Anak Kedua

Sejak mengambil keputusan menarik diri daripada bidang seni nyanyian setelah menamatkan zaman bujang pada awal tahun 2017, penyanyi ini lebih banyak menumpukan perhatian pada keluarga dan juga kerjaya.

Ainan Tasneem mula dicungkil bakatnya menerusi laman YouTube. Ibu muda ini cukup dikenali menerusi lagu “Aku Suka Dia”. Hasil perkahwinan bersama jejaka pilihan hatinya, Mohamad Ariffudin Mohammmad Swaimi, pasangan ini dikurniakan cahaya mata sulung, Ainan Salsabiela yang kini berusia 2 tahun.

Berikut perkongsian Ainan di laman Instagramnya.

Kandungan dah nak masuk 36 minggu. Doktor bagi masa sampai 37 minggu je untuk bersalin sebab twins kan. So inshaaAllah this week or next week dapat jumpa baby twins. Tak sabar! Dua dua kepala dah kat bawah, hopefully sangat dapat bersalin secara naturally tanpa induce dan dapat bersalin normal kalau tiada sebarang komplikasi. Mohon doa dari semua ya.

Actually memang tak larat dah nak bawak perut sebenarnya. Sakit pinggang, sakit belakang, time tido pon lenguh-lenguh badan padahal takde buat apa2 aktiviti pon. Kalau nak tukar position time tido lagi la subhanallah…. sakit yang amat ya. Rasa nak menangis. Berdiri pun tak boleh lama sangat kalau tak memang gigil-gigil kaki.

Untuk rekod, Aku Suka Dia adalah lagu pertama hasil ‘air tangannya.’ Ainan juga terkenal dengan lagu “150 Juta”, “Kamu Saja”, “Tak Mungkin Aku” dan “Aku Keliru.”


Amalkan Rendam Kaki Dalam Ais, Elok Untuk Sakit Kepala, Sukar Tidur, Sakit Badan & Ada Gangguan Makhluk Halus

Pengambilan ais sering dielak terutama bagi mereka yang imenjaga kecantikan dalaman dan luaran. Ramai yang beranggapan pengambilan air boleh memberikan kesan dalaman pada anggota badan seperti punca masalah perut buncit, melesukan tubuh dan sebagainya.

Dari sudut lain, penggunaan ais mampu menjadi satu terapi dan mempunyai banyak manfaat terutamanya kepada fungsi tubuh badan. Amalan merendamkan kaki dalam ais banyak membantu merekan penyakit sakit kepala, sakit badan, lesu, minor strok, sakit urat, tidak lena tidur malam dan gout.

Jika badan terasa ‘berat’ dan lelah, cubalah rendam kaki anda dalam ais. Pasti ia memberikan sensasi yang menyegarkan. Berikut dikongsikan kebaikan rawatan rendaman kaki bersama garam bukit dan ais batu.

Kebaikan Rawatan Rendaman Kaki Bersama Garam Bukit & Ais Batu
Untuk pengetahuan anda, amalan rendaman kaki dengan air yang dicampurkan dengan sedikit ais batu dapat melegakan ketegangan otot dan ianya dapat mengelakkan dari gangguan jin.

Tahukah anda? Bila anda bangun dari tidur bila dipijak kaki pada lantai yang sejuk jika anda terasa menyucuk di tapak kaki itu maknanya dalam badan anda banyak angin. Angin dalam badan anda itu adalah angin tidak elok.

Sesiapa yang mengalami masalah tersebut, kerap sakit kepala, sakit belakang, sakit belikat ,lenguh tengkuk, kerap sendawa, kerap kembung perut. Terapi rendaman kaki dengan air yang dicampurkan bersama sedikit ais bagi orang yang sukar tidur malam adalah baik jika diamalkan. Bagi masalah sakit kepala pula ataupun bisa sakit-sakit badan adalah elok untuk mengamalkan rawatan rendaman kaki yang dicampur bersama dengan ais ini.

Menurut Perubatan Islam, sekiranya anda ada mengalami gangguan jin yang kronik anda pasti akan rasa sakit seperti menyucuk-nyucuk di kaki yang direndam itu, itu adalah tandanya yang tubuh kita ada mangalami gangguan makhluk halus. Oleh itu sekiranya diamalkan, inshaaAllah izin Allah jin akan terhindar dari pada tubuh anda.

Menurut sumber, untuk kesan yang lebih baik lagi campurkan air rendaman kaki tersebut dengan daun bidara, limau nipis dan garam bukit dalam air berais itu. Kesannya amat baik dalam tubuh badan kita.

Bolehlah diamalkan membaca sebelum rendam kaki:

In Sha Allah dengan izin Allah, kaki dan badan anda akan berasa ringan.

Menurut Perubatan Islam, kesan gangguan makhluk halus adalah seperti:
1. Kaki anda berasa pijar bila direndam kaki anda dalam ais.
2. Lenguh dan kebas pada kaki.
3. Sakit mencucuk di kaki.

Haruslah diingat ini adalah salah satu cara alternatif dalam rawatan Islam dan ianya juga adalah sebagai salah satu iktiar untuk merawat pesakit. In Sha Allah dengan izin Allah, sakit anda akan sembuh atau berkurangan. Ianya juga adalah mengikut kesesuaian tubuh badan anda.

HIJABISTA: Sekiranya anda mengalami masalah jerawat pada kulit wajah, gosokkan ais di atas jerawat untuk meneutralkan rasa gatal dan sakit. Selain itu, kaedah ini juga berkesan untuk mengecutkan jerawat.

Sumber kredit: Fatin Adila Razali


Miliki Kulit Yang Lebih Sihat Dan Bersih, Ini 5 Produk Kecantikan Terbaik Yang Harus Dimiliki Untuk Tahun 2022!

Bagi anda yang mementingkan kesihatan serta kebersihan kulit, pastikan anda mencuba rangkaian produk terbaik ini untuk tahun baru 2022! Sudah tiba masanya anda mengubah rejim kecantikan anda dengan pilihan produk yang lebih berkualiti dan memiliki pelbagai kebaikan.

Pastinya tahun baru yang menjelma ini anda ingin miliki kulit yang lebih cantik berseri, berkilau dan sihat! Jadi kami senaraikan 5 pilihan produk kecantikan yang wajib anda cuba dan miliki untuk tahun ini! Ayuh cuba!

Peach & Lily

Produk kecantikan dari negara Korea ini sudah mula menjadi pujaan ramai kerana ia memberi banyak kebaikan kepada kulit wajah. Sesuai untuk anda yang inginkan wajah yang lembap dan tidak kering, produk dari Peach & Lily ini memberi konsistensi kelembapan yang sewajarnya kepada kulit. Bertekstur ringan dan tidak terlalu pekat, ia seolah-olah cair di permukaan muka. Anda boleh cuba dengan Glass Skin Discovery Kit yang dilengkapi dengan produk pencuci, pelembap serta pemulihan kulit, ia benar-benar membei kesegaran kepada kulit wajah.

GlamGlow

Bagi anda yang inginkan kulit yang lebih cerah dan berseri, tahun baru ini ialah tahun untuk anda menukar produk anda kepada Glam Glow! Bukan hanya menjadikan kulit lebih berseri malah tompok hitam juga boleh dipudarkan dengan produk ini. Hadir dengan rangkaian produk terbaik seperti GlamGlow Supermud untuk membersihkan wajah, GlamGlow Thirstymud untuk melembapkan, GlamGlow Brighteyes, GlamGlow Glowstarter sertaGlamGlow Brightmud, kesemua produk ini kunci rahsia untuk anda tampak menawan sempenan tahun baru ini! Tidak berminyak dan tidak juga melekit, ianya memberi keselesaan buat si pemakai. Cubalah!

Brondell

Bukan hanya kulit wajah, malah tubuh badan juga harus menggunakan produk yang terbaik untuk memastikan kesihatannya dijaga dengan rapi! Mahukan produk mandian yang kaya dengan Vitamin C? Pilih sahaja produk Brondell ini yang bukan sahaja dapat menghilangkan jerawat di badan, malah ia mampu menghilangkan sel-sel kulit mati yang sudah lama ada pada tubuh badan anda! Ia juga melembutkan kulit! Jadi, ayuh serikan kulit badan anda dengan Brondell!

Consonant

Adakah anda peminat produk pencuci wajah yang bertekstur buih? Produk Consonant ini bukan sahaja membersihkan kulit malah ia juga memberi kelembapan yang kuat kepada wajah anda! Melembutkan sambil membersih kulit anda!

Savor Beauty

Savor Beauty’s Manuka Honey Sugar Scrub dan Chardonnay Body Cream merupakan kombinasi yang sempurna! Krim badan ini berfungsi untuk menanggalkan kulit kering serta sel kulit mati. Bukan sahaja mempunyai wangian yang sempurna, malah ia juga dapat memberi kesegaran berpanjangan kepada tubuh badan anda. Sesuai untuk anda yang inginkan haruman yang berpanjangan, produk ini ialah pilihan yang tepat!

Bulan ini, Hijabista menghasilkan Majalah Hijabista Edisi Jawi menampilkan Nur Fazura sebagai penghias wajah hadapan. Menariknya, dengan setiap pembelian para pembeli akan menerima dua helai tudung istimewa.


Walaupun Berpantang, Belle Al-Yahya Tetap Tampil Cantik & Bergaya Demi Raikan Aidilfitri Bersama Keluarga Tersayang

Hari Raya merupakan hari kemenangan yang dinanti-nantikan oleh seluruh umat Islam. Tentunya lebih meriah jika disambut bersama keluarga tersayang. Inilah masa untuk mengeratkan silaturahim setelah lama tidak bertemu dek kerana kesibukan kerja.

Jika dilihat di media sosial, kebanyakan individu menyambut Aidilfitri bersama keluarga di kampung halaman. Antara individu yang menarik perhatian Hijabista ialah Belle Al-Yahya. Seperti yang kita semua sedia maklum, Belle telah selamat melahirkan anak sekitar 24 Mei yang lalu dan masih lagi menjalani proses berpantang.

Meskipun sedang berpantang, Belle dilihat tetap meraikan Aidilfitri bersama ahli keluarganya yang lain. Bukan itu sahaja, pakaian yang tersarung di tubuh Belle tampak begitu cantik dan menawan. Belle dilihat sangat bergaya dengan koleksi pakaian daripada jenama butiknya sendiri, Bella Ammara.

Pada Hari Raya pertama, Belle dilihat memakai dress tutu gabungan dua rona memukau iaitu rona pastel dan hitam. Wajahnya pula tampak berseri dengan olesan solekan sekaligus menyerlahkan kejelitaan serta keayuan wajahnya.

Warna merah jambu pula menjadi tema Belle sekeluarga pada Hari Raya kedua. Para netizen turut memuji penampilan Belle yang cukup cantik pada pandangan mata mereka. Meskipun berpantang, Belle dilihat begitu bergaya dan tidak mengabaikan penampilannya.

Hijabista turut memuji Belle yang tetap menjaga dirinya meskipun sedang berpantang. Sebagai seorang wanita, penampilan memang perlu dijaga. Namun, jangan dilupakan proses berpantang yang sedang dilalui itu ya Belle. Tidak terlambat rasanya untuk Hijabista ucapkan Selamat Hari Raya kepada semua hijabi di luar sana.


7 Kesalahan Kecil Ini Jika Lakukan, Boleh Jadikan Bibir Anda Hitam. Elakkan Ya!

Bibir yang merah, sihat dan mungil menjadi idaman setiap wanita. Tetapi, terdapat sesetengah wanita mengalami masalah bibir hitam.

Tentunya anda malu dan tidak yakin untuk berhadapan dengan orang ramai. Sebenarnya, aktiviti seharian yang kita lakukan juga boleh membawa kepada masalah ini.

Ketahui 7 kesalahan kecil yang anda boleh hindari supaya bibir tidak hitam.

Sebaiknya, hindari daripada memakai produk kosmetik yang murah kerana kualitinya yang agak meragukan. Jangan sesekali memakai gincu bibir yang sudah tamat tempoh. Bibir bukan sahaja rosak, malah boleh jadi hitam dan pecah-pecah.

Gaya hidup yang tidak sihat juga boleh membawa kepada masalah ini. Contohnya, merokok serta minum minuman beralkohol. Biasakan minum air putih dan makan sayuran serta buah-buahan okay!

Kekurangan air akan membuatkan bibir kering dan pecah-pecah, akhirnya menjadi hitam. Perbuatan menjilat bibir juga perlu dihindari kerana ia akan membuat bibir menjadi lebih kering.

Kadangkala, bibir boleh menjadi hitam kerana alergi dengan sesuatu. Contohnya, ubat gigi yang anda gunakan. Hanya anda yang tahu tahap alergi anda kerana setiap orang berbeza-beza.

Diakui bahawa mengambil kafein akan membuatkan anda kembali segar. Tetapi, jangan ambil secara berlebihan. Kafein boleh menyebabkan bibir anda hitam dengan lebih cepat.

Bibir merupakan satu bahagian yang sensitif. Jadi, anda harus merawatnya dengan berhati-hati. Gunakan pelembap bibir serta skrub bibir untuk mendapatkan bibir yang lebih sihat dan tidak hitam.

Seperti yang anda sedia maklum, kulit akan menjadi tidak sihat sekiranya terkena matahari terlalu lama. Salah satunya juga akan membuat bibir menjadi hitam. jadi, gunakan pelembap bibir yang mengandungi SPF agar bibir tidak hitam.


Bagus Untuk Kesihatan Kulit, Jus Buah-buahan Ini Sedap & Elok Amalkan Setiap Hari

Kulit yang sihat dan cantik sememangnya menjadi idaman setiap wanita. Untuk mendapatkan kulit yang sihat dan cantik bukan sahaja hanya fokus dari penjagaan luaran sahaja tetapi juga dalaman. Amalan pemakanan yang sihat sangat membantu kita untuk mendapatkan kulit yang sihat, lembut, lembap dan berseri.

Pengambilan buah-buahan dalam diet harian boleh melembapkan kulit wajah dan mencerahkan kembali kulit wajah yang kusam. Maka sebab itulah kita perlu sentiasa mengamalkan pengambilan buah-buahan dalam diet seharian.

Melalui perkongsian Suzy Honey Herbs di Facebooknya, berikut dikongsikan jus buah-buahan yang sangat sedap dan bagus untuk kesihatan kulit.

BAHAN-BAHAN:
1/2 biji kiwi (dikupas kulit)
1/2 biji epal (dikupas kulit dan dipotong)
1 biji pisang (dipotong)
4 bji strawberi frozen
1 sudu jus lemon
1 sudu chia Seed
1 cawan susu segar

CARA-CARA MEMBUATNYA:
1. Kisar semua bahan sehingga hancur. Boleh terus dihidang atau disejukkan dahulu di dalam peti sejuk. Jus ini boleh bertahan selama 2 hari di dalam peti sejuk.

2. Lemon tinggi kandungan vitamin C yang membantu mengimbangi tahap PH kulit untuk menghalang pelbagai masalah kulit serta bertindak mencerahkan kulit.

3. Strawberi boleh mengembalikan tona kulit supaya lebih sekata.

4. Epal juga mengandungi vitamin C yang membantu menghasilkan kolagen yang boleh membantu menghaluskan dan menghidrasi kulit.

5. Pisang yang kaya dengan potassium juga boleh membantu menghidrasi dan melembapkan kulit kering.

6. Manakala kiwi pula mengandungi beberapa khasiat seperti vitamin C, E dan antioksidan yang penting untuk meremajakan sel kulit anda.

7. Chia seed mempunyai asid lemak yang membantu menjaga kulit anda supaya sentiasa terhidrat dan kelihatan halus.

8. Susu pula berperanan untuk menguatkan imun tubuh untuk menghalang serangan penyakit dan menjaga kesihatan usus.

5 Jenis Buah-Buahan Untuk Kulit Cantik dan Sihat

MAKAN 5 JENIS BUAH-BUAHAN INI UNTUK MENDAPATLAN KULIT YANG SIHAT DAN CANTIK

1. Pisang
Sebenarnya pisang kaya dengan vitamin A, Vitamin B dan Vitamin E yang bertindak sebagai agen anti-aging. Anda boleh memilih untuk melakukan facial dengan menggunakan pisang yang dilecek dan ditambah dengan madu untuk mendapatkan kulit yang glowing.Selain itu, pisang juga kaya dengan fiber, mineral, magnesium dan postatium dimana ia membantu pengaliran darah yang baik serta membina imuniti.

2. Lemon
Lemon kaya dengan Vitamin C dan ianya mempunyai agen peluntur semulajadi yang baik untuk mencerahkan noda, parut jerawat juga memperbaiki tona kulit. Anda boleh mengamalkan satu gelas air yang ditambah dengan lemon dan madu sebelum sarapan untuk melawan selulit dan menyihatkan kulit dari dalam.

3.Oren
Oren juga kaya dengan Vitamin C dimana ia membantu meningkatkan tekstur kulit dan juga membantu memperlahankan penuaan kulit. Anda boleh menggunakan masker oren 2 kali seminggu untuk mendapatkan kulit yang cerah dan glowing

4. Epal
Epal mempunyai kadar anti-oksidan yang tinggi dimana ia membantu menghalang kerosakan tisu dan bertindak sebagai agent anti-aging. Ia juga membantu mengurangkan kedutan di wajah. Epal boleh dijadikan sebagai hydrating face-mask juga. Caranya anda boleh campurkan jus epal dan madu dan sapukan di muka. Biarkan sehingga kering.

5. Betik
Betik juga merupakan salah satu sumber anti-oksidan. Ia membantu menaggalkan kulit mati Ada dua cara anda boleh gunakan betik untuk bermasker.

Cara 1- Sapukan bahagian dalam betik ke muka anda secara perlahan selama seminit untuk mengelupakan kulit mati, membersih dan melembutkan kulit.
Cara 2- Kisar betik bersama 2 sudu madu atau yogourt dan gunakan misture ini sebagai masker anda. Selepas 20 minit bilas muka anda dengan air suam


Ini Cara Pengiraan & Bayaran Fidyah Melalui Online! Wajib Bayar Bagi Hijabi Yang Tak Sempat Ganti Puasa.

Setiap wanita yang meninggalkan puasa wajib qada’ puasa tersebut sebelum bermulanya Ramadan yang akan datang. Atas alasan tertentu, anda tidak sempat menghabiskan qada’ puasa dan masih ada beberapa hari lagi yang tinggal.

Beras tersebut hendaklah diberi makan kepada fakir dan miskin dan bukan berbentuk wang tunai, pakaian dan sebagainya.

RM1.80 (1 cupak) x 3 hari = RM5.40

Bayar fidyah secara tunai – Boleh dilakukan di pejabat agama atau pejabat zakat negeri atau melalui wang pos.

Bayar fidyah secara online – Melalui e-zakat negeri masing-masing seperti e-zakat Selangor, e-zakat Penang, laman web Pejabat Agama dan Majlis Negeri, Maybank2U.

Ini caranya jika anda mahu bayar menggunakan Maybank2U:

2. Klik ‘Zakat & Charity’

3. Pilih Pusat Pungutan Zakat/Fidyah Negeri masing-masing

5. Masukkan jumlah bayaran yang perlu dibayar. Selesai!

Tetapi, ia bergantung juga kepada jenis bank atau negeri. Kemungkinan sesetengah negeri tidak mengaktifkan akaun mereka untuk membayar fidyah online.


Wanita Elok Amalkan Makan Buah Delima & Chia Seed, Ini Antara Langkah Kawal Hormon Estrogen

Kesihatan adalah anugerah yang tidak ternilai daripada Yang Maha Esa. Tubuh dan minda yang sihat menjadikan kehidupan kita lebih bermakna. Maka sewajarnya kita menjaga anugerah yang diberikan ini sebaik mungkin.

Estrogen adalah hormon utama khasnya untuk wanita bagi menentukan pembentukan jantina individu. Sekiranya aras estrogen dalam badan tinggi, ciri-ciri wanita akan lebih menonjol. Estrogen adalah hormon utama yang menzahirkan sifat kewanitaan dan fungsi untuk membentuk tubuh badan wanita, dan kitaran haid pada setiap bulan serta menjadi kunci terhadap kesuburan wanita.

LANGKAH-LANGKAH UNTUK MENGURANGKAN PENGARUH HORMON ESTROGEN PADA WANITA

Punca sebenar bagi penyakit-penyakit yang berkaitan dengan peranakan wanita seperti ketumbuhan fibroid, adenomyosis dalam rahim, endometriosis, ovarian cyst, kanser rahim dan kanser payudara tidakalah diketahui.

Baka memainkan sedikit peranan, tapi punca-punca persekitaran seperti kelemahan immuniti, toksin, dan hormon estrogen yang berlebihan dalam tubuh badan wanita serta ketidak seimbangan antara hormon estrogen dan progesteron lebih berperanan dalam ketumbuhan tersebut

Dalam keadaan biasa, hormon estrogen adalah sangat penting bagi fungsi-fungsi edaran haid, kesuburan, kehamilan, sifat-sifat kewanitaan, kecantikan, bentuk badan dan lain-lain.
Tindakan-tindakan estrogen terhadap tisu-tisu biasanya diseimbangkan oleh hormon kedua wanita iaitu hormon progesteron, yang hanya dikeluarkan jika wanita mengalami penetasan telur/ovulation. Banyak situasi yang menyebabkam wanita tidak mengalami penetasan telur/ovulation.

Oleh itu, kekurangan hormon progesteron boleh menyebabkan hormon estrogen bertindak sewenang-wenangnya. Beberapa situasi yang menyebabkan hormon estrogen meningkat ialah kegemukan atau obesiti. Lemak- lemak yang berlebihan boleh menggalakkan pembentukkan estrogen serta pengurangan progesteron.

Selain daripada kilang telur, sumber lain bagi estrogen ialah kilang adrenal yang terletak di atas buah pinggang. Wanita-wanita yang mengalami masalah pembengkakan ovari seperti Polycystic ovaries Syndrome (PCOS) juga sering mengalami masalah hormon estrogen yang berlebihan dan kekurangan hormone progesteron.

Oleh itu, beberapa langkah untuk mengawal tindakan atau pengaruh estrogen agar ketumbuhan yang dinyatakan di atas dapat dikurangkan. Estrogen dibentuk daripada kolesterol melalui rangkaian tindakan biokimia, dan enjim aromatase diperlukan.

LANGKAH-LANGKAH MENGAWAL ESTROGEN:
1. Kekalkan berat badan ketahap yang sesuai mengikut kiraan BMI kerana kegemukan boleh menggalakkan penghasilan estrogen yang berlebihan.

2.Lakukan senaman kerana senaman mempunyai pelbagai faedah di antaranya dapat mengimbangkan hormon estrogen dan progesteron.

3.Mengawal stres. Selain boleh meningkatkan hormon cortisol/steroid, stres juga mempunyai pelbagai pengaruh yang boleh mengancam kesihatan wanita. Ia juga meningkatkan tahap estrogen.

Oleh itu, ambillah langkah-langkah mengawal stres seperti membaca Al-Quran, solat, berzikir, berselawat ,bersenam selama 30 minit sehari, yoga dan yang paling mudah adalah dengan melakukan deep breathing exercise.

Deep breathing exercise ini boleh dilakukan di mana-mana setiap satu atau dua jam. Ini dapat menenangkan fikiran dan sekali gus dapat mengimbangkan hormon estrogen dan progesteron.

Pengambilan makanan yang berkhasiat juga amat penting. Ada beberapa jenis makanan yang bertindak mengawal tahap estrogen iaitu:

Buah delima

Pengambilan buah delima atau mengamalkan jus delima setiap hari akan memberi pelbagai faedah kesihatan. Antaranya ialah mengawal tekanan darah, mengurangkan arterosclerosis dan juga boleh mencegah/mengurangkan risiko sakit jantung. Seterusnya, ia juga bertindak sebagai anti-estrogen dengan mengawal enzim yang digelar aromatase enzim yang biasanya menggalakkan peningkatan Estrogen.

Sayur-sayuran

Sayur- sayuran seperti brokoli, kobis, bunga kobis, sawi dan bayam mempunyai kandungan chlorophyll yang bertindak mengawal penghasilan hormone estrogen. Ia juga mengandungi sterol yang memang bertindak mengawal pembentukan estrogen.

Minyak zaitun

Minyak zaitun ini jika diamalkan setiap hari, ia boleh mengawal tahap Estrogen dalam tubuh wanita melalui satu kandungannya yang digelar lutreopin yang juga mengawal /menindas tindakan enzim aromatase (enzim yang bertanggungjawab dalam penghasilan estrogen) di mana sekaligus mengawal penghasilan hormone estrogen yang berlebihan.

Cendawan

Cendawan yang dikatakan boleh mencegah enzim aromatase ialah cendawan butang atau cendawan Shitake yang bukan sahaja mencegah penghasilan estrogen, ia juga boleh mengawal kanser.

Biji anggur

Biji anggur mengandungi pelbagai bahan resveratrol dan lain- lain polyphenol yang banyak mempengaruhi kesihatan manusia. Di antaranya ialah, mencegah penyakit jantung dan angin ahmar. Ia juga bertindak mengurangkan hormon estrogen dalam badan wanita.

Chia Seed

Chia seed merupakan bahan yang berguna untuk mengurangkan tahap estrogen dalam tubuh badan wanita. Begitu juga flexseed. Chia seed mengandungi omega 3 yang tinggi di samping vitamin – vitamin lain juga yang mempunyai faedah dalam kesihatan wanita.

Oat adalah makanan yang sering diambil pada waktu sarapan. Ia juga diketahui mengandungi bahan steroidal saponins untuk mencegah tindakan enzim aromatase yang seterusnya menggalakan penghasilan estrogen.

Buah-buahan citrus

Buah buahan citrus seperti lemon ,limau kasturi, limau bali, limau nipis di samping mangandungi vitamin C, dan anti-oksidan, ia juga mengandungi unsur anti-estrogen
Minum air limau kasturi (2 biji ), sebiji limau nipis atau sebiji lemon diperah jus kedalam segelas air suam dan dicampur satu sudu madu. Amalkan setiap hari.

Bawang

Bawang banyak digunakan sebagai rencah dalam makanan kita. Di samping megandungi bahan- bahan yang mengandungi anti-oksidan, ia juga boleh mencegah serangan sakit jantung. Ia juga mengandungi bahan dipanggil quercetin, sejenis flavonoids yang mengurangkan tahap estrogen dalam badan.

Kunyit

Kunyit mengandungi banyak khasiat Kesihatan di antaranya dapat mengurangkan hormone Estrogen dalam badan wanita. Mengamalkan kunyit/perahan air kunyit 2-3 kali seminggu dikatakan baik untuk mengimbangkan hormon estrogen dan progesteron.

Algae (spirulina/chlorella)

Algae diketahui ada kesan mengawal pembentukan estrogen dalam badan. Algae boleh diamalkan untuk mengimbangkan hormon wanita.

Makanan-makanan fermented

Makanan fermented seperti tempe, yogart, kimchi, diketahui mempunyai pelbagai faedah dan juga berbillion bacteria baik untuk badan dan melawan bacteria yang berbahaya untuk usus kita. Ia juga mempunyai kesan anti-estrogen.

Minyak kelapa dara

Minyak kelapa dara diketahui mempunyai kesan anti-estrogen. Elok diamalkan dalam diet harian.

Bawang putih

Bawang putih mempunyai pelbagai kesan untul mengawal peredaran darah dan mengurangkan risiko sakit jantung dan angin ahmar. Ia juga mempunyai kesan anti – Estrogen.

Daun kucai

Daun Kucai juga mempunyai bahan – bahan yang bertindak sebagai anti-estrogen.

Buah beri (black berries, blackcurrant, mulberry)

Buah beri mengandungi bahan anti-oksidan dan juga flavonoids yang banyak faedahnya terhadap kesihatan tubuh badan wanita. Di samping itu juga ia bertindak sebagai anti-estrogen.

Ambillah langkah-langkah untuk mengimbangkan hormon serta mengurangkan tahap estrogen dalam tubuh badan wanita agar penyakit-penyakit seperti fibroid, adenomyosis dalam rahim, endometriosis, ovarian cyst, kanser rahim dan kanser payudara dapat dikawal di samping mengambil langkah-langkah lain untuk mengawal penyakit-penyakit tersebut.

HIJABISTA: Selain mengamalkan diet yang sihat, rajin-rajinkanlah diri anda untuk bersenam. Gabungan gaya hidup dan pemakanan yang sihat menjadi kunci utama kesihatan.


Awas, Wanita Sering Kekurangan 5 Nutrien Penting Ini.

Anda sering tiba-tiba merasa lemas atau kesejukan? Mungkin kerana kekurangan zat dan nutrisi penting dalam tubuh. Seseorang yang menjalankan gaya hidup sihat sahaja dapat mengalaminya, apalagi jika pola hidup anda berubah-rubah. Di zaman modern seperti ini, makanan yang diproses kadang tidak akan mengandungi semua nutrisi yang anda perlukan.

Ada beberapa nutrien yang sering mengalami kekurangan di dalam diri wanita, iaitu:

Vitamin D sangat penting untuk kesihatan tulang dan imunitasi tubuh. Kekurangan vitamin D terjadi kerana kita semakin jarang terdedah dengan sinar matahari. Seseorang yang kekurangan vitamin D ini biasanya nampak dengan gejala ngeri seperti tulang dan otot yang lemah.

Sumber vitamin D: Sinar matahari dikenal sebagai sumber vitamin D semulajadi. Usahakan berjemur di bawah sinar matahari selama 15 minit pada jam 9 pagi sebanyak 3 kali seminggu. Sementara sumber makanan yang mengandung vitamin D di antaranya lemak ikan, cendawan, kuning telur, hati, susu, ikan salmon, dan jus jeruk.

Zat besi sangat penting kerana berperanan dalam produksi hemoglobin iaitu zat dalam sel darah merah yang membantu membawa oksigen ke seluruh tubuh anda. Wanita sangat terdedah kekurangan zat besi kerana siklus menstruasi setidak-tidaknya sebulan sekali. Wanita hamil juga sering kekurangan zat besi. Kekurangan zat besi dapat menyebabkan anemia, dengan gejala kelelahan ekstrem, lemah, pusing, sesak nafas, sakit kepala, serta pucat pada kulit dan di bawah kelopak mata.

Sumber zat besi: Daging tanpa lemak, seafood, kacang-kacangan, bayam. Anda juga disarankan meminum minuman yang kaya vitamin C pada masa yang sama, kerana vitamin C meningkatkan penyerapan zat besi dari makanan sayur-sayuran.

Kalsium adalah mineral yang sangat penting bagi tubuh kerana diperlukan untuk kontraksi pembuluh darah, fungsi otot, transmisi saraf, sekresi hormon, dan tugas vital yang lainnya. Sebahagian besar kalsium dalam tubuh anda disimpan dalam tulang dan gigi. Tidak hanya penting untuk kesihatan tulang, tetapi seiring dengan bertambahnya usia seorang wanita, ia juga lebih terdedah mengalami osteoporosis (kehilangan kepadatan tulang). Kalsium bekerja bersama dengan vitamin D, untuk membantu membentuk tulang yang kuat dan sihat, oleh kerana itu jangan lupakan memenuhi keperluan vitamin D ini. Menurut National Institutes of Health (NIH), sebahagian besar orang dewasa antara usia 19 dan 70 tahun memerlukan 1.000 hingga 1.200 miligram kalsium sehari.

Sumber kalsium: susu, yoghurt, keju, san sayuran seperti sawi, kangkung, dan brokoli.

Vitamin ini penting untuk pembuatan sel darah merah, melancarkan pencernaan, serta meningkatkan fungsi saraf dan kerja otak. Biasanya pemakan vegetarian sering mengalami kekurangan vitamin B12. Kekurangan vitamin B12 umumnya terjadi pada wanita yang sudah tua, meskipun wanita dari segala usia dapat mengalaminya. Jika mengalami kekurangan vitamin B12, biasanya akan muncul gejala seperti kelelahan, lemah, pusing, kulit pucat, dan rasa kebas pada tangan atau kaki.

Sumber Vitamin B12: ikan, daging, telur, dan produk susu.

Magnesium berperanan dalam membantu fungsi otak, jantung, dan otot, dan merupakan faktor penting dalam setidaknya 600-800 reaksi enzimatik. Kekurangan magnesium akan mengakibatkan otot menjadi tegang, kejang, mual, migrain, dan kesulitan tidur. Magnesium juga merupakan mineral penting untuk menyeimbangkan sistem saraf dan mengurangi tingkat stress.

Sumber magnesium: Sayuran hijau, kacang-kacangan, legume, dan biji-bijian.


Mekap Tampak Halus & Mulus, Ini Pilihan Bedak Yang Sesuai Dipilih Buat Si Kulit Berminyak

Kulit berminyak cenderung lebih mudah diserang jerawat. Cara memilih bedak untuk solekan kulit berminyak adalah sangat penting. Jika diabaikan, jerawat akan tumbuh melata pada kulit wajah.

Tersedia di pasaran pelbagai pilihan jenama lokal mahupun antarabangsa. Jika anda belum ‘bertemu’ dengan produk yang tepat, berikut cadangan pilihan bedak untuk kulit berminyak untuk anda pilih.

Loose powder dari jenama MAC yang serbaguna ini boleh dipakai sebagai asas solekan mahupun begitu sahaja. Dengan agen perlindungan khusus, ia memberi penjagaan dan daya tahan yang tiada tandingan pada kulit anda sepanjang hari. Dihasilkan dengan tekstur yang lembut, ia mampu mengawal minyak, menyembunyikan tompok kering, kesan capuk serta garis halus.

Laure Mercier Loose Setting Powder juga mempunyai formulasi ringan yang dapat sebati secara menyeluruh pada kulit wajah. Hasil yang ditampilkan setelah pemakaian bedak ini adalah matte dengan sentuhan sheer. Tingkat coverage yang sangat baik dari Laura Mercier Loose Setting Powder akan menyamarkan kekurangan pada wajah. Dengan begitu sahaja, maka kepercayaan diri anda akan kembali!

Diuji secara klinikal, translucent powder ini sesuai bagi semua jenis kulit termasuk yang paling sensitif. Diformulasi dengan bebas minyak, wangian, serta paraben, ia membantu meneutralkan nada kulit bagi memberi kesan penampilan kulit bebas minyak sepanjang hari.

Sesuai untuk kulit normal, berminyak atau kombinasi, gunakan saja Revlon Touch & Glow ini. Dapat menghapuskan kilap, membuat wajah anda tampak sempurna. Tekstur yang halus dengan formulasi bahan yang terjamin kualitinya, Revlon Touch & Glow sangat ringan pada kulit wajah. Tersedia dalam 3 varian warna, iaitu creamy beige, creamy ivory, dan soft beige.

Maybelline Fit Me! Loose Finishing Powder ini telah terbukti berkesan buat yang mempunyai kulit cenderung minyak. Ianya memberi hasil kemasan matte yang mampu menutup segala cela serta memberi pengawasan minyak selama 24 jam. Dengan teksturnya ringan, loose powder ini secara intuitif menyembunyikan kesan jerawat, bintik hitam serta menjadi kanvas terbaik pada solekan.

HIJABISTA: Bagi mereka yang memiliki kulit berminyak, pastikan anda membersihkan solekan oada wajah dengan sempurna sebelum masuk tidur. Jika tidak, risiko kulit wajah ditumbuhi jerawat sangatlah tinggi.

Sumber kredit: Top image: Canva


Pengguna Laman Sosial Senaraikan Sunscreen Terbaik Untuk Lindungi Kulit Wajah Dari Sinaran UV Matahari

Dalam keadaan cuaca panas yang dijangka hingga Mac depan, kita pastinya akan berdepan dengan masalah kulit yang akan cepat jadi kering dan mudah terbakar. Dalam hal ini sangat digalakkan untuk memakai sunscreen bagi melindungi kulit kita dari pancaran sinaran UV matahari jika melakukan aktiviti di luar.

Menulis thread di laman sosial twitter ramai yang berkongsi produk sunscreen yang digunakan. Kebanyakan didapati dan dibeli di drugstore dan setelah menggunakannya meninggalkan kesan sangat bagus.


Senaman Mudah 3 Minit Sebelum Tidur Dan Selepas Bangun Tidur Untuk Melangsingkan Kaki

Perkara yang paling penting untuk bersenam memerlukan kegigihan. Walau bagaimanapun, mari kita jujur dengan diri sendiri, senaman harian bukanlah perkara yang paling menggembirakan.

Lebih mudah untuk berusaha mendapatkan bentuk yang sempurna dengan usaha yang wajar sekiranya anda mengetahui bahawa latihan senaman mudah tidak akan memakan banyak masa. Senaman ringkas ini membantu menghilangkan ” lemak yang tersembunyi” di lutut dan pinggul yang dapat muncul walaupun pada individu bertubuh langsing. Kecilkan permukaan paha depan, belakang dan dalaman dengan bantuan senaman pendek.

Kedudukan awal: Berbaring di punggung, lengan ke bawah di kedua-dua belah badan. Angkat kaki anda buat sudut 90 darjah dengan badan anda. Jangan bengkokkan lutut. Tarik jari kaki ke atas. Bengkokkan lutut satu demi satu dan kembalikan kaki anda ke kedudukan awal. Tetap lutut dan pastikan bahagian depan paha anda tegang.

Ulangi: 10 kali untuk setiap kaki.

Periksa kedudukan dengan betul: Rasa panas pada otot anda.

Penting: Pada kedudukan awal, lutut anda harus lurus.

Bahagian pertama: Kedudukan awal berbaring di punggung, kaki diangkat, jari kaki ditarik ke arah badan. Pegang lutut bersama-sama dan bengkokkan lutut satu demi satu.

Penting: Jari kaki anda harus selalu ditarik ke arah badan dan tumit harus sampai ke punggung.

Ulangi: 10 kali untuk setiap kaki.

Bahagian kedua: Kedudukan awal berbaring di punggung, kaki diangkat dan sedikit bengkok di lutut. Lakukan ayunan dengan kedua kaki, angkat punggung dan pastikan bahagian atas kaki anda tegang.

Ulangi: 20 kali.

Periksa kedudukan dengan betul: Rasa ketegangan pada otot bahagian belakang paha anda dan merasa sedikit terbakar.

Kedudukan awal: Berbaring di punggung, kaki anda diangkat dan disilangkan dengan kaki kanan di atas kaki kiri. Kedua-dua kaki diikat dan ditekan satu sama lain. Bengkokkan lutut ke arah sisi untuk membuat gerakan “plié” dan kemudian kembali ke posisi awal.

Penting: Kaki anda mesti sentiasa tegang dan saling menekan antara satu sama lain.

Ulangi: 10 kali dengan kaki kanan di kedudukan atas dan 10 kali dengan kaki kiri di kedudukan atas.

Periksa kedudukan dengan betul: Merasakan tekanan kaki, kawalan lutut.

Salah satu kelebihan terbesar dari latihan ini adalah bahawa ia sangat berguna bagi mereka yang mengalami bengkak kaki. Tetapi ada cara untuk menghilangkan bengkak, sakit dan rasa letih di kaki jika itu bukan disebabkan oleh penyakit tetapi oleh cara hidup yang tidak sihat, seperti pekerjaan tidak aktif, kasut yang salah, atau kekurangan aktiviti fizikal.

Pakar mencadangkan 3 peraturan mudah:

Berjalan

Mungkin kelihatan pelik, tetapi semakin kerap berjalan kaki anda semakin membengkak dan menjadi sakit. Keadaan yang paling penting adalah kasut yang selesa. Jumlah berjalan yang optimum adalah 30-60 minit 3 kali seminggu. Untuk mempercepat aliran darah, berjalan selama 10 minit setiap 2 jam.

Latihan untuk pergelangan kaki

Bengkokkan pergelangan kaki selama 20-30 kali, tarik jari kaki ke arah dan jauh dari badan anda. Latihan ini meningkatkan peredaran darah dan membantu membuang cecair berlebihan.

Berenang

Sekiranya anda suka kecergasan, berenang atau aerobik air senaman terbaik. “Berjuang” melawan tekanan air membantu meningkatkan aliran air dan darah di anggota badan.

SUMBER: BRIGHTSIDE


Tekad Mahu Pakai Baju Cantik, Gadis Ini Kongsi Cara Berjaya Turun Sebanyak 45kg!

Kebanyakan daripada kita pastinya ada ‘body goals’ masing-masing yang ingin dicapai. Bukan hanya untuk cantik semata, malah demi kesihatan di masa akan datang dan juga untuk memudahkan lagi kehidupan seharian.


Tidak! Bahang El Nino Buat Solekan ‘Cair’! Ini 5 Tip Make Up Kekal ‘On Point’

Cuaca bahang di Malaysia kini terasa lebih panas dari biasanya. Menurut Jabatan Meteorologi Negara (Met Malaysia), suhu panas ini berlaku kerana Malaysia sedang berada pada musim Monsun Barat Daya. Ini berlaku apabila angin barat daya bertiup ke negara kita dengan komposisi udara kering, bermula Mei sehingga September ini.

Jadi, di musim cuaca yang panas terik ini, pastinya tubuh anda merembeskan peluh yang lebih banyak dari biasanya. Lebih memburukkan keadaan apabila titisan peluh ini membuatkan solekan hijabi menjadi ‘cair’ meleleh, luntur, hingga menghilang bersama larutan peluh.

Justeru, cakna berkenaan permasalahan ini, Hijabista tampil memberikan solusi dengan berkongsikan beberapa tip agar solekan bebas luntur, tahan lebih lama dan kekal ‘on-point’ meski panas, mahupun ribut taufan melanda!

Demi mendapat hasil solekan yang baik, mulakan dengan skincare routine untuk menyiapkan (Prep) kulit wajah Hijabi. Bersihkan wajah dan kemudian aplikasikan toner, serum, dan moisturizer.

Kuncinya adalah menjaga kulit agar kekal terhidrat dengan memilih moisturizer yang sesuai dengan jenis kulit anda. Di tengah cuaca panas ini, pilihlah moisturizer yang mempuyai bahan dasar air kerana sifatnya ringan.

Di bawah cuaca terik, kita tidak bisa mencegah diri dari berpeluh. Area T-Zone dan bawah mata juga cenderung mengeluarkan lebih banyak minyak ketika panas. Oleh itu, primer akan membantu menjaga solekan agar kekal on-point!

Untuk mencegah soleka ‘cair’ di tengahari, aplikasikan primer sebelum foundation. Selain, membantu mengurangkan penampakkan liang pori dan meratakan warna kulit, primer juga berfungsi sebagai shield antara kulit dan solekan. Dengan begitu, peluh tidak akan berjaya mencemarkan solekan Hijabi.

Salah satu cara lagi untuk mengelakka. solekan dari mencair adalah dengan memakai foundation yang ringan. Tak perlu menggunakan terlalu banyak produk pada kulit anda, lebih sedikit lebih baik. Hijabis mesti tak nak foundation menjadi melekit dan menampakkan garis halus ketika berpeluh kan?

Seterusnya, tambahkan sedikit bronzer, blusher, atau highlight, untuk melengkapkan penampilan dengan bedak tabur (loose powder). Selain memberikan hasil akhir yang halus, bedak tabur juga membantu menahan foundation agar kekal pada tempatnya, sekaligus mencegah solekan dari cair meski dipanah terik mentari.

Solekan pada bahagian mata juga adalah antara yang mudah terkesan jika anda berpeluh akibat cuaca panas. Jadi, untuk mencegah solekan mata menjadi luntur Hijabista mencadangkan agar anda memilih produk solekan yang kalis air (waterproof). Ini demikian kerana, formula waterproof ini sangat penting terutamanya bagi eyeliner dan maskara. Selain itu, penggunaan primer di kelopak mata sebelum melakukan solekan mata adalah antara teknik pentimg untuk membuatkan solekan mata lebih tahan lama.

Teknik khusus untuk mendapatkan solekan mata yang tahan lama adalah dengan melapiskan eye shadow powder di atas pencil liner. Anda juga boleh menggunakan blush on jenis cream dan diikuti blush on  jenis serbuk dengan warna senada.

Untuk benar-benar mengunci solekan pada tempatnya, jangan lupa spraykan wajah dengan sentuhan akhir setting spray. Produk ini membantu memberi lembapan ekstra pada kulit dan memastikan solekan kekal On-Point!

Sekarang, solekan anda akan kekal on-point meskipun cuaca panas!


Bersenam Tetapi Masih Gemuk, Ini 7 Perkara Yang Menjadikan Senaman Tidak Berkualiti!

Ramai yang sebenarnya ingin membina otot namun mengamalkan teknik yang salah. Usah bazir masa dengan teknik dan kaedah yang salah kerana ia bukan sahaja merugikan masa serta tenaga, malah jika selalu diamalkan, ia mampu memberi kesan buruk kepada tubuh badan anda.

Kenali 7 perkara yang boleh menyebabkan senaman anda tidak berkualiti! Inilah masanya untuk anda memperbaikinya dengan kedah yang betul!

1. Program Latihan

Anda memerlukan perancangan yang teliti. Oleh itu anda perlu mempunyai program latihan yang teratur dan terperinci. Program yang anda bina perlulah mempunyai beberapa info penting seperti kekerapan atau berapa kali seminggu anda akan berlatih, jumlah ‘intensity’ pada minggu atau bulan tersebut, jenis latihan yang akan anda lakukan dan tempoh masa latihan anda pada pagi atau petang.

2. Tidak catatkan perkembangan

Anda juga perlu catatkan perkembangan (progression) setiap kali anda berlatih. Anda digalakkan mencatatkan jumlah berat ( load ) yang anda angkat, pengulangan, dan set. Mungkin bagi anda ianya tidak berguna sekarang tapi ianya amat penting untuk tujuan analisis pada masa akan datang.

3. Latihan anda tidak berasas

Anda perlu kukuhkan latihan anda. Anda perlu mengetahui tujuan latihan sama ada untuk membina otot atau membuang lemak. Yakinkah dengan latihan yang anda lakukan itu samaada sesuai dengan matlamat dan ‘target’ latihan anda. Oleh itu anda disarankan agar serasikan dan memperbetulkan struktur latihan yang dilakukan. Jangan ikut dan lihat orang lain buat, anda seharusnya tahu apa yang anda lakukan. Sentiasa fokus pada objektif anda.

4. Terlalu kerap latihan kardio

Latihan kardiovaskular juga penting dalam membina otot kerana ianya membantu menguatkan otot pada jantung ( cardiac muscle) . Lakukan seminggu 2 kali selama 30 minit adalah masa yang optimal. Sekiranya matlamat anda adalah untuk membina otot dan kekuatan, latihan kardio tidak perlu mendominasi program latihan anda. Ini bermaksud anda perlu banyakkan latihan kekuatan dengan kekerapan 3-4 kali di gym.

5. Tidur tidak cukup

Tahukah anda hampir 90% tubuh badan kita diperbaiki semasa tidur dan berehat? Apa akan jadi sekiranya tidur anda tidak cukup?. Tumbesaran anda akan terbantut dan otot badan sukar untuk membesar ke tahap yang optimal. Anda perlukan 7 hingga 8 jam sehari untuk tidur bagi seseorang yang melakukan latihan di gym.

6. Diet yang tidak sesuai

Matlamat anda untuk membina otot. Jadi anda perlukan protein yang cukup, bukan sekadar makan salad dengan banyak melainkan anda ingin mengurangkan berat badan anda. Cuba dapatkan daging di pasaraya untuk lebih jimat dan segar berbanding anda makan di restoran ‘fast food’. Ingat, anda adalah apa yang anda makan. ( you are what you eat).

7. Anda menipu dalam latihan

Faktor ini biasa berlaku apabila anda sudah letih semasa berlatih. Mungkin kerana anda kekurangan tenaga. Anda perlukan spotter untuk membantu anda supaya dapat berlatih lebih dari kebolehan diri ( beyond your ability) . Sekiranya anda di tampuk yang sama, setiap kali datang anda akan buat berat beban, pengulangan yang sama saja, anda akan kekal seperti itu sepanjang tahun. Anda juga perlukan tenaga tambahan ( preworkout drink/bar) sebelum berlatih. Selain itu, anda juga tidak habiskan pengulangan ( repetition) kerana takut untuk rasa penat dan sakit ( burned) semasa latihan. Sebenarnya keperitan semasa bersenam itu membuahkan hasil sedikit demi sedikit. Selamat mencuba!


Dilantik Sebagai Duta UNHCR, Maya Ghazal Jadi Pelarian Wanita Syria Pertama Bergelar Juruterbang!

Gadis berusia 23 tahun ini membuktikan yang gender dan hijab bukanlah halangan untuk mengecap kejayaan, lebih-lebih lagi apabila status dirinya sebagai seorang pelarian. Namun kesemua itu tidak menjadi penghalang.

Dia menjadi lambang seorang wanita beragama Islam yang mementingkan pendidikan dan bercita-cita tinggi. Bukan hanya cemerlang dalam bidang akademik, kredibiliti gadis yang berasal dari Syria ini menarik perhatian Suruhanjaya Tinggi Pertubuhan Bangsa-Bangsa Bersatu untuk Pelarian (UNHCR).

Dia antara barisan gadis muda yang dilantik sebagai duta kepada UNHCR Good Will Ambassador bermula 2021 bagi meraih kesedaran mengenai hak asasi manusia dan juga mewujudkan kesedaran kemanusian terhadap isu pelarian.

Memetik kenyataan UNHCR yang dimuat naik di laman sesawang pertubuhan itu, Maya telah menyampaikan ucapan yang memberi inspirasi di seluruh dunia kepada khalayak kanak-kanak sekolah kepada negarawan, sektor swasta kepada diraja, termasuk di Forum Pemerkasaan Belia WE Day, Forum Sosial Global mengenai Pendidikan, Istana Westminster, Sidang Kemuncak WISE dan di persidangan Pertubuhan Bangsa-Bangsa Bersatu.

Pada tahun 2019 Maya memberikan ucapan yang penuh inspirasi di TEDxPalaisDesNationsWomen yang mana dia memecah stereotaip dan menawarkan lima penyelesaian untuk lebih memahami pelarian dan mengapa masyarakat harus melabur dalam potensi mereka yang tiada had.

Sedikit latar belakang mengenai gadis manis berhijab ini, dia merupakan pelarian Syria yang terpaksa meninggalkan negaranya disebabkan pergolakan peperangan pada 2015 ketika berusia 16 tahun. Kemudiannya dia memulakan kehidupan baru di United Kingdom di bawah skim penyatuan semula keluarga.

Jauh dari negara asalnya, Maya tidak mampu bertutur dalam bahasa Inggeris, dia belajar sendiri dan mengatasi pelbagai halangan untuk mendapatkan tempat di sekolah untuk memulakan semula pengajiannya yang tergendala. Melalui gabungan kerja keras dan ketabahan dia kini sedang menuntut di peringkat ijazah dalam bidang Kejuruteraan Penerbangan dan Pengajian Juruterbang di Universiti di London.


Zarina Zainuddin Akur Terpaksa Cekal, Pengalaman Besarkan Dua Anak ‘Istimewa’ Tak Ternilai!

Ibu, mak, mama, ummi, mom, mummy dan bonda adalah gelaran bagi figura wanita yang telah melahirkan kita kedunia dan membesarkan kita dengan penuh tanggungjawab dan rasa kasih sayang tanpa berbelah bahagi.

Malah, sosok inilah yang menerima kita apa adanya walau apa juga peel dan sifat kita. Begitu jugalah pengalaman yang dilalui oleh pelakon yang cukup sinonim dalam arena seni tanah air, Zarina Zainuddin yang diuji untuk membesarkan dua orang anak lelaki istimewa.

Memetik laporan sebuah portal berita, Zarina mendedahkan bahawa pengalaman yang ditempuhinya sepanjang 27 tahun mendidik dan membesarkan dua orang anak Autism bukanlah sesuatu yang mudah.

Bagaimanapun, Zarina berkata pengalaman tak ternilai ini menjadikan dirinya lebih kuat, lebih cekal dan lebih mengenal erti kesabaran dalam menjalankan tanggungjawabnya sebagai seorang ibu, wanita bekerjaya dan usahawan.

Malah, umum sedia maklum bahawa perniagaan pulut kuning Zarina Zainuddin kini sudah melebarkan sayapnya hingga dikenali di seluruh Malaysia. Zarin juga kadangkala dilihat masih menghiasi kaca televisyen kerana cintanya dalam dunia lakonan tidak pernah usai.

Di sebalik kesibukkan menguruskan perniagaan dan kerjaya, apa yang lebih mengagumkan adalah ketabahan yang dipaparkan Zarina sebagai seorang ibu dalam membesarkan cahaya mata kembar istimewa milkknya iaitu, Muhammad Razil Azrai dan Muhammad Raizal Azrai.

“Mula-mula macam susah nak terima keadaan itu, tetapi lama kelamaaan kita sedar anak ini banyak mengajar kita tentang apa yang kita sendiri tidak tahu…dari segi mereka lebih sistematik, lebih punctual,” katanya.

Ketika ditanya apakah perasaan yang dilaluinya ketika terpaksa bekerja keras menyeimbangkan antara kerjaya dan juga keluarga, Zarina akui dia juga ada mengalami masa-masa kejatuhan dimana dia merasa lelah menguruskan kehidupan. Tetapi, semuanya terubat dengan kasih sayang terhadap kedua anak terunanya itu.

“Memang kadang kala penat…tetapi kalau saya sakit anak akan beri panadol…suruh makan panadol, kena minum air banyak, kemudian beritahu jangan keluar panas,” tambah Zarina.

Mengulas lanjut berhubung membesarkan anak istimewa, Zarina berkata perbezaanya ibarat ‘langit dengan bumi’ perilaku anak istimew amat berbeza berbanding anak normal.

Justeru, tegasnya itu tidak boleh dijadikan alasan untuk menyekat kebebasan kedua-dua anak istimewanya dari mendapatkan hak mereka, iaitu hak untuk hidup dan dilayan seperti manusia normal.

“Untuk yang ada anak istimewa saya berharap berilah kasih sayang kepada mereka.. Bagi mereka rasa seperti orang lain.

“Anak itu sebenarnya lebih percayakan ibu bapa, orang yang paling rapat.. Tidak ada yang dipercayai melainkan ibu bapa dan keluarga sendiri,” jelasnya.

Menurut Zarina tugas seorang ibu adalah tugas yang inklusif dan bukanlah mudah untuk digalas kerana seorang ibu perlu sentiasa tampil kuat untuk anak-anaknya. Di samping bijak mengendalikan kehidupan seharian sebagai seorang pekerja, isteri dan juga anak.

Justeru, bersempena Hari Ibu pada tanggal 14 Mei ini, Zarina mengingatkan Hijabi agar menghargai pengorbanan seorang ibu yang tiada ternilai. Malah, jasa dan pengorbanan yang dilakukan oleh kaum ibu sesungguhnya tidak terbalaskan.


Kesihatan ‘Mental’ Penting, Refleksi Kecantikan Seorang Wanita! – Shahida Dherbs

Kemurungan akibat tekanan perasaan, merupakan tanda-tanda yang menunjukkan seseorang individu itu mempunyai masalah kesihatan mental pada peringkat awal. Malah, hari ini ramai hijabi diluar sana yang menghidap depresi, anxiety kerana dihimpat pelbagai tekanan dalam kehidupan.

Sehubungan itu, Hijabista berkesempatan bertanyakan pandangan bidadari kepada Datuk Seri Aliff Syukri iaitu Datin Nur Shahida Mohd Rashid tentang bertapa pentingnya kesihatan mental ini kepada wanita khususnya Hijabi di luar sana.

Ketika ditanya, adakah penting bagi wanita mengekalkan keterampilan sentiasa cantik meskipun sebenarnya dia sedang dying inside kerana terbeban dek tekanan hidup, ini penjelasan Datin Shahida.

“Bagi saya sebenarnya kesihatan mental lah lebih penting, kalau cantik pun tapi mental tak betul tak berguna juga kan? Sebab serius zaman-zaman sekarang ni banyak orang yang mengalami masalah mental.

“Bukan sebab diorang gila, tapi kerana tekanan mungkin kadang-kadang mereka, khususnya wanita depress sebab kita penat kerja, jaga anak lagi, nak masak lagi, jaga rumah tangga lagi,” ujarnya.

Tambahnya lagi, wanita sering dibebani dengan pelbagai tugasan harian. Itu belum masuk menguruskan kerjaya dan sebagainya. Lebih buruk lagi, apabila seorang wanita mula dihimpit tekanan tiada support system yang membantu meredakan tekanan ini.

“Kadang-kadang mungkin suami tak sedar kita (isteri) kemurungan. Kadang-kadang kita pun tak sedar yang kita sebenarnya ada masalah mental seperti kemurungan, depresi, suka bersendirian melayan rasa sedih,” katanya lagi.

Oleh itu, adalah penting bagi wanita dan juga hijabi diluar sana, sekiranya ada mula merasa tekanan atau depresi. Jangan simpan atau pendam seorang diri

“Jadi sebenarnya kepada orang-orang terdekat seperti ahli keluarga, suami kalau nampak isteri-isteri tu kemurungan ataupun nampak dia macam tiba-tiba sedih.

“Ataupun kita sendiri yang rasa macam tu. Kena ambil tindakan sewajarnya. Mungkin boleh bawa pergi bercuti ke. Kena mendengar masalah dia ke dan sebenarnya kesihatan mental penting.

“Sebab pada saya, bila mental sihat automatik kita punya badan pun sihat, muka pun cantik, macam tu lah. Kiranya, kecantikan itu akan datang from within. Sihat mental, maka terserlahlah kecantikan seoramg wanita itu,” jelasnya.

Betul kata Datin tu, kalau kita depresi jangan bertangguh lagi, segera cari tempat atau orang yang dipercayai untuk luahkan perasaan. Biar rasa lega dan tenang je nak jalani kehidupan ni. Baru lah Hijabi dapat kekalkan kecantikan luar dan dalam sebagai seorang wanita!


Cuaca Panas Menyebabkan Sukar Menjaga Rambut? Ikuti Petua Ini!

Mengekalkan rambut yang sihat adalah sama penting dengan mengekalkan badan dan kulit yang sihat, terutamanya apabila rambut anda sering terdedah kepada bahan kimia panas dan alat penggayaan.

Perubahan iklim juga memerlukan anda lebih mengambil berat tentang kesihatan rambut anda. Ini kerana rambut cenderung mengalami pelbagai masalah apabila cuaca berubah. Pada musim panas, misalnya, rambut mudah gugur kerana terdedah kepada panas matahari.

Bukan sahaja digunakan pada kulit, ia adalah penting untuk memastikan rambut anda sihat dengan menggunakan rawatan rambut yang dilengkapi dengan penapis UV, baik dalam bentuk semburan dan krim.

Bukan itu sahaja, anda juga boleh memberikan perlindungan tambahan dengan memakai topi untuk semua aktiviti di luar rumah.

Dalam cuaca panas, rambut cenderung lebih kering daripada biasa. Untuk mengelakkannya daripada menjadi lebih teruk, anda boleh menggunakan syampu yang akan memastikan rambut anda basah sepanjang hari.

Untuk memastikan rambut anda bebas daripada kotoran terbina dan sisa kimia daripada produk rambut yang anda gunakan, basuh rambut anda dengan syampu penjernih sekali seminggu.

Cuaca panas menjadikan kulit kepala berminyak. Namun, dalam keadaan ini, tidak digalakkan untuk mencuci rambut setiap hari, Bela.

Ini kerana jika anda mencuci rambut anda setiap hari anda bimbang minyak semula jadi dalam rambut anda akan dihanyutkan, anda akan mudah mendapat kelemumur dan rambut anda perlahan-lahan kering dan malah pecah.

Daripada melakukannya setiap hari, anda boleh mencuci rambut anda setiap dua hari.

Dalam cuaca panas, sebaiknya hadkan penggunaan alat penggayaan. Ini dilakukan supaya rambut yang kerap terdedah kepada cahaya matahari tidak mudah rosak. Daripada menggunakan alat penggayaan rambut, anda boleh mencari alat alternatif yang tidak akan merosakkan rambut anda, seperti pengeriting rambut.

Anda juga boleh menggayakan rambut anda dengan cara beralun dengan mengikatnya dalam scrunchie semalaman.

Tambahan lagi, selain keupayaannya untuk mencegah dehidrasi, air juga memainkan peranan penting dalam mengekalkan kesihatan rambut.


Bantal Kepam & Kuning, Cara Mudah Untuk Hilangkan Kotoran Dan Tanggalkan Semua Sisa. Macam Baru!

Bantal digunakan setiap malam, jadi ia hanya menunggu masa sebelum ia mengalami kotoran dan noda. Bantal menjadi kotor kerana mekap, kulit mati, peluh, dan ya, air hikmat yang mengalir ketika tidur. Pakar pembersihan telah berkongsi cara “mudah” untuk “menghilangkan kesan kuning” dari bantal menggunakan gabungan tiga bahan ini.

Memilih bantal yang sesuai untuk tidur malam yang nyenyak adalah tugas yang sukar. Terdapat begitu banyak bantal untuk dipilih seperti bantal bulu, bantal, bantal sintetik dan pelbagai lagi.

Setelah anda menemui bantal yang sesuai, perkara terakhir yang yang mahu lakukan ialah membuangnya kerana ia ternoda. Pakar pembersihan telah berkongsi cara mengeluarkan kotoran kuning dari bantal di mesin basuh dan dengan tangan. Walaupun kebanyakan bantal boleh dibasuh mesin, sesetengahnya memerlukan pembersihan tempat atau cucian kering sahaja.

Oleh itu, penting untuk menyemak label penjagaan pada bantal anda sebelum membasuhnya dengan cara ini, sama ada anda menggunakan mesin pemuat atas atau pemuat hadapan. Berita baiknya adalah agak mudah untuk memulihkan bantal kepada bentuk dan rupa asli yang mereka miliki semasa ia masih baru. Apa yang anda perlukan hanyalah sedikit masa dan beberapa penyelesaian pembersihan.

Penyelesaian pembersihan pertama yang dicadangkan menggunakan bahan dapur dan mesin basuh. Untuk memutihkan bantal yang kekuningan:

Cara ini berkesan ini dan bagus untuk menghilangkan kesan peluh pada baju atau bantal. Hilangkan kesan kuning dengan mudah dan kemudian masukkan bantal atau pakaian lain ke dalam mesin pengering. Pakar mencadangkan menambah beberapa bola pengering juga.

Bebola itu mengembang bantal sambil mengeringkan dan memberikan pemanasan yang sekata. Keringkan bantal pada kitaran udara atau tetapan haba rendah. Bantal katil yang diisi dengan bahan seperti bulu, ‘memory foam’ biasanya tidak selamat untuk air, jadi lebih selamat menggunakan tangan.

Jangan menggunakan peluntur, pakar mencadangkan sapukan sedikit soda penaik pada noda dan mencelupkan berus gigi lama ke dalam cuka putih. Gunakan berus cuka yang direndam untuk menggosok soda penaik. Lapkan sisa kotor dengan kain lembap. Nah hasilnya bantal anda seperti baru beli!


Belajar Bahasa Arab Dengan PU Riz, Neelofa Teruja Azamnya Pada 2017 Akhirnya Tercapai!

Telah lama mengimpikan untuk belajar bahasa arab, Neelofa bersyukur dan teruja kerana hasratnya itu akhirnya tercapai apabila dia berpeluang memulakan kelas bahasa arabnya itu bersama PU Riz atau nama sebenarnya, Haris Ismail.

Menerusi instastory Neelofa, dia telah memuat naik kembali hantarannya pada 2017 dimana mempelajari bahasa arab menjadi azamnya pada tahun itu.

Azam 2017 untuk belajar bahasa arab. MasyaAllah, lepas 3 tahun berazam, baru hari ni dapat realisasikan impian dan pagi tadi alhamdulillah dapat mula my first arabic class with my very own ustaz @hrisbismail

Wah! Beruntung sungguh Neelofa apabila diajar sendiri oleh cinta hati. InsyaAllah, moga hasrat Neelofa ini akan terlaksana dan dapat menguasai bahasa arab dengan sebaiknya.

Terdahulu, status mengenai hubungan pengacara Next to Neelofa bersama PU Riz ini terjawab apabila Neelofa dirisik oleh keluarga PU Riz di kediamannya pada 1 November yang lalu. Mereka dijangka akan disatukan pada tahun hadapan.


Mahu Isteri Tutup Aurat, Suami Fatin Afeefa ‘Belanja’ RM 5,000 hadiahkan 19 Helai Tudung!

Siapa tidak kenal dengan Pelakon Tentang Bulan, Fatin Afeefa yang baharu sahaja melangsungkan perkahwinan kali kedua dengan kekasih jutawanya, Aliff Awang.

Terbaharu, menerusi muat naik hantaran story di laman Tik Tok, suami Fatin Afeefa telah membelanjakan sejumlah wang bernilai hampir RM 5,000 untuk menghadiahkan isterinya 19 helai tudung dan mahu isterinya itu mula berjinak-jinak menutup aurat.

Menerusi hantaran berkenaan dapat dilihat Fatin Afeefa yang sedang sibuk memilih corak dan warna tudung sambil mencuba beberapa helai tudung di kepala untuk melihat kesesuaian tudung berkenaan dengan wajahnya.

Reaksi comel Fatin Afeefa itu telah dirakam Aliff yang lebih mesra disapa sebagai Opai merakam di sebuah butik tudung terkemuka.

Malah, menerusi hantaran lain pada Tik Tok story berkenaan, Opai turut merakam jumlah harga tudung yang perlu dibayarnya di kaunter pembayaran usai Fatin Afeefa memilih semua tudung mengikut citarasanya.

Bagi 19 helai tudung yang telah dipilih Fatin Afeefa itu harganya mencecah RM 5,000.

Hijabista sempat meninjau ke ruangan komen, hantaran tersebut dan mendapati rata-rata wargamaya memuji sikap Opai sebagai suami yang dikira tidak lokek membelanjakan sejumlah wang untuk tujuan kebaikkan, agar isterinya tampil lebih sopan menutup aurat mengikut syariat Islam.

Selain itu, terdapat juga segelintir wanita bujang yang meluahkan rasa cemburu terhadap Fatin Afeefa kerana mempunyai suami yang baik dan berharap agar bakal suami mereka nanti juga mempunyai sikap sama, iaitu tidak berkira dengan isteri untuk membeli barang-barang keperluan.

Sekadar Info, Fatin Afeefa dan Aliff Awang disatukan dalam sebuah majlis Ijab Qabul tertutup secara sederhana pada 31 Disember tahun lalu.


Buat Si Pemilik Kulit Kering, Ini Pilihan Pencuci Muka & Pelembap Wajah Yang Boleh Anda Pakai

Kerap terdedah kepada persekitaran berhawa dingin, tersalah menggunakan produk perawatan kulit wajah, pencemaran udara, semuanya boleh menyumbang kepada masalah kulit kering.

Kesan penuaan, garis halus dan kedut nampak lebih ketara apabila kulit terlalu kering. Keadaan ini mungkin terjadi disebabkan beberapa faktor antaranya kekurangan nutrien, air dan pendedahan terhadap cuaca yang tidak menentu.

Maka sebab itulah amat penting untuk anda memilih pencuci wajah dan pelembap yang sesuai dengan jenis kulit anda. Jika tersalah pilih produk, kulit akan jadi bertambah kering, mengelupas dan tentunya ia amat menyakitkan.

Berikut disenaraikan pilihan pencuci muka dan pelembap wajah khusus buat anda yang memiliki kulit jenis kering.

Cetaphil Gentle Skin Cleanser

Tekstur lembutnya dan kurang buih. Ia membersihkan kotoran tanpa menghilangkan kelembapan. Ia juga tidak berbau dan tidak komedogenik jadi ia tidak akan menyumbat pori-pori anda. Pencuci muka ini juga sesuai untuk kulit yang berjerawat. KLIK SINI UNTUK BELI

Biore Acne Clear Facial Foam

Berfungsi seperti magnet, ia menyerap dan menyerap dan menyingkirkan minyak dan kotoran di samping mengekalkan kelembapan asal kulit muka. Pencuci muka ini juga dilengkapi dengan formulasi anti-bakteria yang melawan bakteria penyebab masalah jerawat. Hasilnya kulit muka halus dan licin. KLIK SINI UNTUK BELI

Neutrogena Hydro Boost Hydrating Cleansing Gel

Mengandungi asid hyaluronik, pencuci muka tanpa sabun ini menghidrat kulit agar kulit kekal lembap. Bersifat ringan, gel jernih ini berubah menjadi buih lembut, berkrim, mudah dicuci, dan tidak membuatkan kulit terasa tegang. KLIK SINI UNTUK BELI

Dermalogica Special Cleansing Gel

Gel pembersih muka ini bersifat lembut pada kulit wajah. Kulit tidak terasa kering atau berminyak. Cukup pam sedikit ke tangan anda dan urut pada kulit wajah, berfungsi menjadi buih lembut dan berkrim. Kandungan pudina dan lavender pula menenangkan kulit.

Olay Regenerist Deep Hydration Regenerating Cream Moisturizer

Berfungsi dengan baik dan tidak mempunyai aroma, pelembap ini tidak membuatkan wajah kelihatan berkilat. Hanya dengan satu sapuan yang kaya dengan formulasi hyaluronic acid dan niacinamide, hasilnya kulit lembap dan lembut. KLIK SINI UNTUK BELI

Clinique Dramatically Different Moisturizing Cream

Krim ini cukup ringan. Sapuan pada kulit wajah seperti tidak terasa apa-apa. Diformulasi dengan antioksidan dan emolien seperti gliserin dan petrolatum, ia menjadikan kulit lembap dan lembut sepanjang hari.

Avène Cicalfate Restorative Skin Cream

Sangat lembut terutama pada mereka yang memiliki kulit jenis sensitif. Ia juga mampu memudarkan serta menghilangkan bintik-bintik hitam pada kulit wajah. Sangat berbaloi untuk dimiliki kerana ia cukup ringan dan tidak memberikan kesan berminyak apabila disapukan pada kulit wajah.

Neutrogena Hydro Boost Gel Cream

Pelembap ini pantas menyerap ke dalam lapisan kulit wajah. Hasilnya kulit kekal lembap dan lembut sepanjang hari. Tiada rasa berminyak selepas disapukan pada kulit wajah, Sangat berbaloi untuk dimiliki.

HIJABISTA: Skrub badan memang perlu untuk menghilangkan sel-sel kulit mati yang menempel pada kulit. Walau bagaimanapun elakkan daripada terlalu kerap menggunakan skrub bagi mengelakkan permukaan kulit kering dan kasar.

Sumber kredit: Top image: Photo by Anna Tarazevich from Pexels


“Hanya Wakil Rakyat Atasi Masalah Banjir, Bakal Terima Undi,” – Sharifah Rose

Berbaki tiga hari lagi, rakyat Malaysia akan menjalankan tanggungjawab masing-masing membuang undi bagi memilih pemimpin negara dalam Pilihan Raya Umum ke-15 (PRU-15) pada 19 November ini.

Keterujaan dikalangan para selebriti juga semakin memuncak, apabila ramai diantara mereka yang turut berkempen di platform masing-masing.

Namun, bagi pelakon yang sedang meningkat naik dan juga pempengaruh popular media sosial, Sharifah Rose menegaskan, dia hanya akan memberi undi kepada wakil rakyat yang bekerja untuk rakyat, tidak hanya bersandarkan manifesto semata-mata.

Tegas Rose lagi, pemilihan wakil rakyat perlu disusuli dengan kajian terperinci dengan mengkaji apa yang ditawarkan parti itu melalui manifesto mereka.

“ Sebelum undi, saya akan lihat apa yang calon wakil rakyat boleh tawarkan kepada anak muda.

“Bukan itu sahaja, kawasan saya pula selalu banjir, jadi saya cari wakil rakyat yang boleh membantu atasi masalah ini,” katanya.

Memetik laporan Getaran, PRU-15 ini merupakan kali pertama bagi bekas kekasih kepada Aazief Khalid itu membuang undi.

Mengungkap perasaan pertama kali menjalankan tanggungjawab terhadap negara, Rose akui dirinya teruja dan turut mempelawa belia seusianya agar bersama-sama keluar mengundi pada Sabtu nanti.

“Tahun ini pertama kali saya mengundi. Saya harap anak muda di luar sana akan jalankan tanggungjawab sebagai pengundi juga.

“Saya teruja dan gemuruh maklumlah ini pertama kali saya akan mengundi dan masih tak jelas lagi bagaimana prosesnya.

“Keputusan saya undi parti mana biarlah rahsia dan simpan kepada diri sendiri. Ia privasi. Saya lebih selesa begitu,” ujar Rose.

Hijabista mengucapkan selamat mengundi kepada seluruh rakyat Malaysia, mengundi tanggungjawab bersama, hanya dengan satu undi mampu mengubah masa depan negara!


“Mungkin Jodoh Saya Di Alam Lain..”- Anuar Zain Kongsi 3 Kunci Utama Sebelum Miliki Jodoh

Suaranya yang memukau sentiasa menjadi igauan telinga yang mendengar. Auranya saat beraksi di atas pentas pastinya memikat mata yang melihat. Namanya bukan asing lagi dalam industri muzik tempatan mahupun di Indonesia, Singapura serta Brunei. Punya legasi sendiri, nama Anuar Zain masih kukuh dan sentiasa menjadi dambaan ramai terutamanya kaum wanita.

Semalam, pada 25 Januari 2022, bertempat di Hotel Pullman Kuala Lumpur, penyanyi lelaki popular Anuar Zain ataupun nama sebenarnya Shahrul Anuar Zain menghadiri sidang akhbar Makan Malam Amal Anuar Zain – “Karena Aku Cinta”. Kehadirannya pada acara itu membuat ramai yang teruja dan team Hijabista sempat bertanyakan soal jodoh yang yang menjadi persoalan ramai tentang perkembangan hal peribadi penyanyi lelaki tersohor ini.

Berbicara soal jodoh, pelantun lagu Lelaki Ini tidak janggal meluah kata malah selesa berkongsi rasa tentang dirinya yang masih sendiri. Menurutnya, soal jodoh bukanlah isu yang bisa ditentukan olehnya. Malah, dia yakin dengan perancangan serta ketentuan Allah SWT. Pastinya, jodoh datang awal bersebab, malah datang awal juga ada hikmahnya.

Soal jodoh itu kita tidak boleh rancang. Mungkin kalau jodoh saya belum tiba di sini, Allah dan tentukan jodoh saya di alam selepas ini. Setiap manusia pasti ada pasangannya sendiri. Itu janji Allah SWT kepada kita dan itulah rahsia-Nya.

Ulasnya lagi, dia juga turut mendoakan agar Allah SWT memberikan jodoh yang terbaik untuk dirinya dan juga keluarga. Sentiasa bersabar dan percaya dengan perancangan dari-Nya, Anuar tidak gusar menanti jodoh untuk dirinya. Malah lebih bersabar dalam menanti cinta hati miliknya.

Andaikata Allah sudah memilih jodoh untuk menjadi pasangan saya suatu hari nanti, jadi saya terima dengan hati yang terbuka. Saya juga seringkali berdoa untuk diberikan pasangan yang baik dari segala aspek. Apa yang penting, jodoh saya itu harus menerima saya juga keluarga saya, begitu juga sebaliknya.

Tambahnya lagi, antara tiga kunci utama yang diamalkan untuk memastikan segala urusan dipermudahkan adalah menjaga hubungan dengan Allah SWT, menjaga hubungan sesama manusia dan sentiasa bersyukur dan redha dengan apa yang diberikan oleh Allah SWT.

Bakal mengadakan persembahan di Ipoh International Convention Centre (IICC) pada 5 Mac 2022, penyanyi Anuar Zain bersama Bond Holdings Sdn.Bhd, Majlis Bandaraya Ipoh (MBI) dan Sycal Ventures Berhad akan meraikan makan malam amal bersempena untuk menghargai dan menyalurkan bantuan kepada anggota barisan hadapan ‘Frontliners’ yang terkorban ketika menjalankan tugas sepanjang Pandemik Covid-19 dan juga menghargai penggiat seni tempatan yang terkesan akibat pandemik ini. Harga tiket bermula dari RM 230, RM 280 dan RM 380. Untuk info lanjut, hubungi 011-36088001.

Team Hijabista mendoakan agar Anuar Zain mendapat jodoh yang terbaik untuk dirinya dan keluarga serta dipermudahkan segalan urusan. InsyaAllah. Amin Ya Rabb..

Bulan ini, Hijabista menghasilkan Majalah Hijabista Edisi Jawi menampilkan Nur Fazura sebagai penghias wajah hadapan. Menariknya, dengan setiap pembelian para pembeli akan menerima dua helai tudung istimewa.


Bentuk Hidung Pesek Hanya Menggunakan Teknik Solekan, Tak Perlu Berhabis Duit. Ikut Cara Pakar!

Terdapat banyak tutorial kontur yang gila di luar sana, jangan risau. Anda masih boleh mendapatkan rupa hidung yang terpahat dengan lebih semula jadi.

Salah satu ciri yang paling sukar untuk diperbaiki? Hidung. Pergi terlalu jauh, dengan buat pembedahan boleh kelihatan seperti anda cuba membentuk hidung anda, yang pada asasnya bertentangan dengan apa yang anda mahukan. Untuk membantu anda mengelak daripada menyertai barisan korban kontur atau membuang duit untuk pembedahan yang tidak selamat, jom ikuti langkah mudah dan video tutorial.

Jurusolek sebenarnya menasihatkan agar tidak melakukan kontur dengan bronzer, kerana bronzer sering dirumus dengan warna yang lebih hangat, yang mungkin tidak kelihatan seperti bayang-bayang semula jadi pada semua warna kulit. Sebaliknya, mereka mengesyorkan mencari pembayang mata dengan warna yang lebih neutral, kelabu dengan kelihatan lebih seperti bayang semula jadi daripada bronzer.

Daripada melukis garisan pada kedua-dua belah hidung, juru solek selalu mengesyorkan melukis satu siri titik. Sebaik sahaja anda mempunyai beberapa titik berbaris secara menegak pada kedua-dua belah hidung, sapukan titik tersebut bersama-sama menegak, yang cenderung untuk menghasilkan bayangan yang lebih semula jadi daripada garisan keras. Pastikan anda melakukan langkah ini pada kedua-dua belah batang hidung anda.

Untuk menjadikan hujung kelihatan lebih terpahat, anda boleh tambahkan sedikit kontur pada hujung hidung. Fikirkan kontur sebagai bayang-bayang, bukan sebagai warna atau sebagai bronzer. Anda sepatutnya tidak dapat melihat garisan atau sebarang jenis kemerahan.

Jika rupa bayang semula jadi agak terlalu halus, anda disyorkan menjejaki semula garisan yang anda buat dalam langkah satu, dua dan tiga dengan kontur serbuk. Ingat sapukan sedikit demi sedikit. Lebih mudah untuk menggunakan lebih banyak kontur daripada memadam lebihan produk.

Kedua- duanya mempunya perbezaan yang boleh jadi garis panduan anda untuk membentuk hidung tanpa perlu membuat sebarang pembedahan. Selamat dan mudah, selamat mencuba!

Hijabista menghasilkan Majalah Hijabista Edisi Jawi menampilkan Nur Fazura sebagai penghias wajah hadapan. Menariknya, dengan setiap pembelian para pembeli akan menerima dua helai tudung istimewa.


Manfaaat Pelindung Matahari Dengan Pelembap 2 Dalam 1, Perlu Juga Tahu Cara Pilih SPF Yang Betul

Oleh kerana pelindung matahari harus digunakan setiap hari, ya setiap hari. Mengapa tidak menggabungkan langkah dengan menggunakan pelindung matahari bersama pelembap?

Rumusan penghidratan memberi anda manfaat perlindungan dari sinar matahari tanpa kesan putih melepak. Selain itu, ia menjadikannya lebih mudah untuk digunakan malah tidak ada lagi alasan untuk lupa memakai pelindung matahari. Cari bahan pelembap seperti asid hyaluronik, ceramides, atau niacinamide yang memberikan kulit anda minuman tanpa membiarkannya berminyak.

Dan jika anda masih mempunyai kulit saya tidak terbakar, itu bukan alasan untuk melangkau SPF setiap hari. Tidak kira apa jenis kulit anda, sinaran UV dari sinar matahari dan sumber lain boleh menyebabkan kerosakan berbahaya pada kulit. Pelindung matahari bukan sekadar melindungi kulit anda dari selaran matahari, ini juga mengurangkan risiko anda mengembangkan barah kulit yang berbahaya. SPF juga baik kerana mencegah keriput, kendur dan bintik-bintik usia juga.

Untuk mendapatkan semua faedah SPF ini, anda harus memastikan bahawa anda memakainya dengan betul. Ingat, anda memerlukan sekurang-kurangnya setitik pelindung matahari atau pelembap SPF untuk menutup wajah anda setiap pagi.

NOTA: Klik pada pautan nama produk untuk pembelian terus secara atas talian.

Clarins Skrin UV krim yang melindungi daripada pencemaran yang dihadapi dalam kehidupan seharian. Krim gel yang ringan dan mudah diserap memberi wajah kilauan serta merta. Dikuasakan dengan ekstrak daun mangga organik, ia meningkatkan pertahanan  kulit sebanyak 64%,. menghidrat dan merawat kulit, hasil dari 74% bahan penjagaan kulit. Tambahan krim pelembap wajah ini mempunyai SPF 50, anda hanya perlu bawa satu krim ini sahaja ke mana anda berada. Mudah bukan!

Pelembap ringan dan bebas minyak ini menyatu dengan cepat sehingga anda akan lupa jika anda menggunakannya. “Anda harus melindungi kulit anda dari sinar matahari tidak kira apa warna kulit anda” kata Rihna di laman Fenty “Jika anda mengalami perubahan warna, anda boleh mendapatkannya dari cahaya matahari. Saya rasa ramai individu dengan warna kulit yang lebih gelap berfikir kerana mereka tidak terbakar sehingga mereka tidak memerlukan SPF tetapi kita masih boleh mendapat kerosakan akibat sinar matahari.”

Pelindung matahari berwarna, fizikal yang memberikan perlindungan UVA / UVB spektrum luas yang kuat untuk kulit wajah yang lebih muda dan bercahaya. Pelindung matahari semula jadi ini mengandungi 20% zink oksida yang hebat. Anda juga akan mendapat perlindungan antioksidan berkat ekstrak alga dan bunga matahari.

Sama ada anda mempunyai kulit berminyak atau anda lebih suka konsistensi yang lebih ringan, losyen ini akan menjadi kegemaran. Ia meresap ke dalam kulit dengan cepat dan pada dasarnya tidak berat setelah digunakan. Anda mungkin lupa anda memakainya, menjadikannya sesuai untuk ssetiap lapisan walaupun bersolek. Selain itu, ia bukan komedogenik individu yang mudah berjerawat tidak perlu risau.

Sekiranya anda terdedah berminyak pada T-Zone, pelindung matahari yang menghidrat ini sesuai untuk anda. Ceramides dan niacinamide menyuburkan kulit anda tanpa membuatnya terasa berminyak dan bahan SPF mineral (ia mengandungi titanium dioksida dan zink oksida membuat anda selamat dari sinar matahari.

Adakah kulit anda mudah kelihatan berminyak hanya dengan menyapukan pelindung matahari? Yang ini terbaik untuk anda. Formula gel yang jernih menyerap dengan cepat dan menyatu tanpa meninggalkan warna putih malah menjadikan kulit lembut.

Benci perasaan pelindung matahari yang tebal dan berminyak? Temui sebaliknya. Pelindung matahari gel ini menghidrat, terima kasih kepada asid hyaluronik, gliserin, dan vitamin E. Gabungan ramuan pelindung matahari kimia yang terbukti walaupun tidak terasa pada kulit anda.

Ancaman tiga kali ini membetulkan kemerahan, melembapkan, dan melindungi kulit anda dari kerosakan UV. Centella asiatica ramuan asli Asia adalah ramuan wira yang berfungsi melindungi kulit daripada tekanan persekitaran yang boleh menyebabkan kulit yang jengkel dan meradang. Walaupun krim berwarna hijau, cepat berubah menjadi warna neutral untuk menyatu dengan warna kulit anda untuk warna yang lebih sekata.

Pernahkah anda merasa pelindung matahari meninggalkan kulit anda seperti minyak yang berkilat? Temui SPF BFF baru anda. Ia bukan sahaja melindungi kulit anda dari sinaran UVA (penyebabkan penuaan) dan UVB (menyebabkan kulit terbakar), ia juga mendakwa untuk mengurangkan liang pori sebanyak 54 peratus dan menjadikan kulit anda matte sehingga 10 jam.

Kombinasi ramuan pelindung sinar matahari kimia (avobenzone, homosalate, dan octisalate) dalam krim berkhasiat ini memberikan keselamatan kulit anda dari sinaran UVA dan UVB. Ini juga mengandungi serium, mineral yang melindungi dari biru skrin komputer, televisyen,dan telefon anda. Jadi, anda dilindungi dua kali.

Jenis kulit yang lebih berminyak, memenuhi krim muka SPF pelembap yang tidak akan membuat anda kelihatan seperti greaseball. Ia mempunyai tekstur cambuk yang menyerap dalam beberapa saat dan meninggalkan kemasan halus yang lembut dan kelihatan hebat di bawah solek.

Sekiranya anda mula melihat hiperpigmentasi di wajah, maka perlu meningkatkan SPF anda. Stat dengan produk pencerah seperti L’Oréal’s, losyen pelindung matahari ini mengandungi SPF 30 untuk menghentikan pembentukan bintik-bintik gelap baru. Gabungan asid glikolik, vitamin C dan retinol untuk merawat perubahan warna yang ada.

Penting untuk mengetahui jenis pelindung matahari yang harus dipilih. Semasa memilih pelindung matahari, anda perlu memikirkan faktor pelindung matahari (SPF), ramuan, dan adakah anda memerlukan pelindung matahari khusus untuk kulit atau aktiviti anda. Harus ingat faktor-faktor seperti keselamatan dan potensi keracunan, alergi terhadap mana-mana bahan dan sama ada pelindung matahari yang anda pilih boleh mengganggu keseimbangan kulit anda.

Gunakan pelindung matahari yang SPF 15 atau lebih tinggi setiap hari. Ketika masuk dan keluar dari sinar matahari setiap hari, misalnya pergi dan keluar dari tempat kerja, kulit anda terdedah kepada banyak sinar ultraviolet (UV). Menggunakan pelindung matahari dengan SPF sekurang-kurangnya 15 setiap hari akan membantu melindungi anda dari jenis pendedahan harian yang cepat ini.

NOTA: SPF 15 dapat membantu dengan sedikit pendedahan harian kepada cahaya matahari. Namun, ia tidak sesuai untuk anda menghabiskan masa di luar rumah.

Beli pelindung matahari dengan SPF 30 atau lebih tinggi untuk aktiviti yang panjang di luar rumah. Sekiranya anda merancang untuk menghabiskan masa di luar rumah, seperti pergi ke pantai atau beriadah, penting untuk memberi kulit anda lebih banyak perlindungan. Pilih pelindung matahari yang mempunyai SPF antara 30 dan 70.

NOTA: Pelindung matahari dengan SPF 30 akan menyekat 97% sinar UV-B matahari.

Berhati-hati dengan membeli pelindung matahari yang mendakwa mempunyai SPF yang sangat tinggi. Pelindung matahari dengan SPF lebih tinggi daripada 70 pada umumnya hanya sedikit lebih baik daripada SPF 50-70. Memilih pelindung matahari dengan SPF 80 atau 90 mungkin menyebabkan anda mengeluarkan wang tambahan untuk produk yang sebenarnya tidak lebih baik.

NOTA: Apabila bilangan SPF meningkat melebihi 50, jumlah yang mereka lindungi hanya meningkat sedikit. Sebagai contoh, SPF 50 menyekat 98% sinar UV-B, sementara SPF 100 menyekat 99% sinar UV-B. Cuaca di Malaysia memadai SPF30.

Pilih pelindung matahari spektrum luas. Pelindung matahari spektrum luas melindungi dari sinar UV-A dan UV-B, yang merupakan pelbagai jenis sinar ultraviolet yang boleh merosakkan kulit. Pelindung matahari yang mempunyai spektrum luas harus dinyatakan dengan jelas pada label.

NOTA: Bahan-bahan dalam pelindung matahari yang melindungi dari sinar UV-A dan UV-B adalah berbeza. Agar pelindung matahari dapat melindungi dari keduanya, ia harus menjadi gabungan beberapa bahan pelindung.

SUMBER GAMBAR: PEXEL